<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0073">O-0073/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96883">Eva Joly</PERSON> <COMMITTEE COMMID="2857">Arengukomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0073">Teema: ELi seisukoht seoses G20 tippkohtumisega Torontos</OBJECT><CONTENT><PARA>Järgmine G20 tippkohtumine toimub 26. ja 27. juunil Kanadas Torontos. Tippkohtumise keskne teema on „Toibumine ja uus algus”, põhitähelepanu pööratakse sellele, kuidas on toibutud ülemaailmsest majandus- ja finantskriisist ning täidetud eelmistel G20 tippkohtumistel võetud kohustusi, ning ühtlasi jätkusuutliku ja tasakaalustatud majanduskasvu aluste loomisele.</PARA><PARA>Komisjoni president Barroso märkis 15. detsembril 2009 Euroopa Parlamendis, et tema arvates on üldise finantstehingute maksu idee väga hea, eriti pidades silmas kliimamuutuste poliitika uuenduslikku rahastamist. Samuti teatas ta parlamendile, et komisjon töötab kõnealuses valdkonnas selle nimel, et esitada ettepanekud õigel ajal.</PARA><PARA>Euroopa Parlament on juba palunud komisjonil ja nõukogul hinnata, millisel määral võiks finantstehingute maksustamist kasutada uuendusliku rahastamisvahendina, mille abil toetada kliimamuutusega kohanemist ja selle mõju leevendamist arenguriikides ning rahastada arengukoostööd (<ANCHOR ID="1" FAMILY="TA" TYPE="P7-TA" YEAR="2010" NUMBER="0056">P7_TA(2010)0056</ANCHOR>).</PARA><PARA>Kõnealuses kontekstis ja arvestades, et G20 tippkohtumine võib olla väga soodne võimalus, palun Euroopa Komisjonil vastata järgmistele küsimustele.</PARA><PARA>1. Kuidas komisjon kavatseb eelseisval G20 tippkohtumisel toetada finantstehingute maksustamist?</PARA><PARA>2. Kuidas tagab komisjon, et finantstehingute maksustamisest pärit tulu või oluline osa sellest läheb arengu lisarahastamiseks (lisatakse liikmesriikide rahalisele panusele 0,70% liikmesriigi kogurahvatulust ning rahvusvaheliste abiandjate panusele)?</PARA><PARA>3. Kas ja kuidas toetab komisjon mõtet, et kõnealust lisarahastamist tuleks kasutada arenguriikide kiireloomuliste erivajaduste katmiseks, eriti kliimamuutuse tagajärgede leevendamiseks ja aastatuhande arengueesmärkide saavutamiseks?</PARA><PARA>4. Milliseid muid arengualaseid algatusi või programme võiks komisjoni arvates rahastada finantstehingute maksustamisest pärit lisatulust?</PARA><PARA>5. Milliseid teisi reforme kavatseb ta toetada maksuhalduse ja globaalse majandusstruktuuri  parandamiseks arenguriikide huvides?</PARA></CONTENT></QUEST>