<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000100">O-000100/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000100">Teema: Liikmesriikide reaktsioon rändevoogudele ning põgenike olukord</OBJECT><CONTENT><PARA>Pärast seda, kui Itaalia valitsus oli allkirjastanud määruse, millega lubatakse ametiasutustel väljastada ajutised elamisload 25 800 Tuneesia immigrandile, kes on pärast Tuneesia režiimi kokkuvarisemist saabunud Lampedusale, kehtestas Prantsusmaa eelmisel nädalal piirikontrolli ja peatas rongiliikluse piiril Itaaliaga (Ventimiglia lähedal). Migratsiooniteemaline vaidlus Prantsusmaa ja Itaalia vahel on negatiivselt mõjutanud liikumisvabadust ELis ja võib seda veelgi kahjustada.</PARA><PARA>Itaalia on ühtlasi alustanud mõne saja Tuneesia kodaniku repatrieerimismenetlust, kuigi neile ei ole enne tagasisaatmist antud võimalust kohtuda advokaadi (kes teavitaks neid nende õigustest) või kohtunikuga (kes Itaalia seaduste kohaselt peaks otsustama riigist väljasaatmise üle). Lampedusa saarel ei olegi tegelikult ühtegi kohtuorganit.</PARA><PARA>Olukord Põhja-Aafrikas ei ole vahepeal leevenenud ning tuhandete põgenike jaoks on olukord Liibüas endiselt väga ohtlik. EL ja liikmesriigid peavad sellise olukorra lahendamiseks tegema rohkem koostööd, et jõuda tegelike lahendusteni eelkõige kaitsetute inimeste huve silmas pidades.</PARA><PARA>– Prantsusmaa piiripolitsei hiljutisi meetmeid silmas pidades, kas komisjoni arvates on rikutud Schengeni piirieeskirju?</PARA><PARA>– Kas komisjoni arvates on pärast 5. aprilli 2011 algatatud tagasisaatmismenetlused Lampedusalt Tuneesiasse õiguspärased ning mittetagasisaatmise põhimõtet ja varjupaiga taotlemise õigust järgivad?</PARA><PARA>– Kas komisjonil on kavas toetada oma tegevusega humanitaarkoridori avamist, et evakueerida Liibüast põgenikke ja ümber asustada nad ELis?</PARA><PARA>– Mida kavatseb komisjon selle tagamiseks teha, et kiiremas korras võetaks kaasotsustamismenetluse alusel vastu otsus ümberasustamise kohta ning et üldisemas plaanis ELi ühine varjupaigasüsteem saaks 2012. aastaks teoks?</PARA></CONTENT></QUEST>