<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0124">O-0124/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4501">Jules Maaten</PERSON>, <PERSON ID="23881">Marios Matsakis</PERSON>, <PERSON ID="28243">Jorgo Chatzimarkakis</PERSON>, <PERSON ID="30099">Viktória Mohácsi</PERSON>, <PERSON ID="1926">Karin Riis-Jørgensen</PERSON>, <PERSON ID="28620">Georgs Andrejevs</PERSON>, <PERSON ID="2155">Graham Watson</PERSON>, <PERSON ID="28247">Holger Krahmer</PERSON> ja <PERSON ID="4740">Marco Cappato</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0124">Teema: Patsiendi õigused Euroopa Liidus</OBJECT><CONTENT><PARA>Tervishoiuteenuste väljajätmine teenuste direktiivi reguleerimisalast ja Euroopa Kohtu hiljutised otsused arstiabile juurdepääsu kohta välismaal, nõuavad kiirete otsuste langetamist. Patsiendi õigustele ja sellele, kuidas neid rakendada ühtselt kogu ELis, on vaja palju laiahaardelisemat lähenemist ja suuremat tähelepanu, sõltumata ravivahendite kuuluvusest, riiklikest sotsiaalkindlustusskeemidest, riiklike tervishoiusüsteemide korraldusest ja juhtimisest või sellest, kas ravi antakse kodumaal või teises liikmesriigis. Etniliste vähemuste (näiteks romid), pagulaste, ümberasujate ja kodutute põhiõigus saada tervishoiuteenuseid, on samuti teema, millega tuleb tõsiselt tööd teha. Järjest rohkem on Euroopa Liidus patsiente, kes otsustavad ise, kus ja kuidas neid ravitakse, samuti areneb kiirelt raviturismi turg. Kõnealuste teenuste kvaliteedi ja turvalisuse osas ei ole aga mingit tagatist ega eksisteeri ka neid reguleerivat ühist järelevalve- ja vastutussüsteemi. Patsiendi õigus nõuda kompensatsiooni, ravikohustus ning ametieetika ja põhimõtete kehtestamine ja rakendamine on samuti valdkonnad, milles puudub piiriülene mõõde. Patsiendid peavad tegema oma valiku väga piiratud teabe põhjal ning samuti puudub ELi tasandil ühine lähenemine patsiendi õigustele.</PARA><PARA>Demokraatlikult valitud kodanike esindajana esitab Euroopa Parlament komisjonile järgmised küsimused:  <BRK/></PARA><PARA>Kas komisjon on teadlik patsiendi   õigusi käsitlevatest kehtivatest riiklikest seadustest ja sellest, kuidas   neid kehtivaid õigusi saaks kohaldada teises liikmesriigis, sealhulgas   õigust esitada kaebust teises liikmesriigis või saada seal kompensatsiooni? <BRK/></PARA><PARA>Kas komisjon kavatseb   vahet teha õigusel tervisele, õigusel olla patsient ja õigusel patsiendi   või tarbijana saada tervishoiuteenuseid ning võtta need käsitlemisele? <BRK/></PARA><PARA>Kas komisjon tunnistab,   et Euroopa Kohtu hiljutised otsused teises riigis tehtud tervishoiukulude   eest hüvitamise kohta tugevdavad põhiõigusi ühtsel turul?  <BRK/></PARA><PARA>Kas komisjon arvestab   üleilmastumise mõju ja teabevoogudega ning kas ta kavatseb määratleda   partnerlussuhted, et muuta olukord patsientide jaoks selgeks ja arusaadavaks? <BRK/></PARA><PARA>Kas komisjon näeb vajadust   luua patsiendi peamiste õiguste kohta ühtne Euroopa Liidu pakett (harta)   ning töötada selleks välja vastav raamistik ja mehhanismid, millega   tagada nende õiguste järgimine ja praktiline rakendamine? <BRK/></PARA><PARA>Kas komisjon võtab arvesse   patsiendi õigusi käsitlevaid Euroopa Nõukogu konventsioone?</PARA></CONTENT></QUEST>