<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000079">O-000079/2012</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96748">Cornelis de Jong</PERSON>, <PERSON ID="96735">Patrick Le Hyaric</PERSON>, <PERSON ID="96852">Cornelia Ernst</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000079">Teema: Sisserändajate ja varjupaigataotlejate olukord Sitsiilias</OBJECT><CONTENT><PARA>Euroopa Parlamendi kodanikuvabaduste, justiits- ja siseasjade komisjoni delegatsioon külastas 24.–26. novembril 2011. aastal Sitsiiliat, et kontrollida sisserändajate ja varjupaigataotlejate keskusi. Pärast külaskäiku paluti Itaalia ametivõimudel esitada täiendavat teavet, kuid seniajani ei ole seda tehtud. Vahepeal leiti pärast 17. märtsi Lampedusa saarele saabunud paatidest 5 surnut. 74 sisserändajat Somaaliast hoiti 3 päeva Lampedusast lõunas asuval Tuneesia kalalaeval, enne kui nad Tuneesiasse saadeti (mis ei olnud nende transiidiriik). Nõukogul palutakse üksikasjalikult selgitada (paludes vajaduse korral teavet Itaalia ametivõimudelt) järgmisi teemasid:</PARA><PARA>- viimased saabunud sisserändajad ning viis, kuidas hädaolukorraga on tegeldud;</PARA><PARA>- Lampedusa sadama (ainult) sisserändajate jaoks ebaturvaliseks kuulutamise õiguslik raamistik ja põhjused ning kas otsus kavatsetakse uuesti läbi vaadata ning kui jah, siis millal;</PARA><PARA>- kinnipidamiskeskuste (CIE – kus toimub identifitseerimine ja väljasaatmine) ja varjupaigataotlejate vastuvõtukeskuste (CARA) õiguslik raamistik ning miks CIEdes paiknevaid varjupaigataotlejaid ei viida peale varjupaiga taotlemist üle CARAdesse; varjupaigataotluste töötlemist ja taotluste tulemusi käsitlev üksikasjalik teave;</PARA><PARA>- Itaalia ja Tuneesia ning Liibüa vaheliste praeguste ja eelnevate kokkulepete tekstid ja üksikasjalik teave nimetatud kokkulepete praktilise rakendamise kohta, eelkõige pärast Itaalia peaministri külaskäiku Liibüasse 2012. aasta jaanuaris;</PARA><PARA>- teave Sitsiilias asuvate CIEde ja CARAde juhtimise kohta, sealhulgas nii hoonete asukoha kui ka töövõtjate kohta; kas vastuvõtutingimusi on parendatud;</PARA><PARA>- kinnitused projekti Presidium jätkumise kohta ning hea koostöö kohta muude vabaühendustega järgmistel aastatel;</PARA><PARA>- saadud ELi rahalised vahendid ja nende kasutamine sisserände haldamiseks 2011. ja 2012. aastal ning üksikasjalik teave Frontexi tegevuse kohta Sitsiilias;</PARA><PARA>- meetmed, mida EL ja Itaalia kavatsevad võtta, et rakendada otsust, mille Euroopa Inimõiguste Kohus langetas kohtuasjas Hirsi Jamaa ja teised <I>versus</I> Itaalia, mõistes sellega hukka Itaalia otsuse sisserändajad Liibüasse tagasi saata.</PARA></CONTENT></QUEST>