<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0110">O-0110/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="28150">Kinga Gál</PERSON>, <PERSON ID="23866">Edit Bauer</PERSON> ja <PERSON ID="28229">Manfred Weber</PERSON> <GRPOL GRPOLID="2948">PPE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0110">Teema: Vähemuskeeled osana ühisest Euroopa kultuuripärandist</OBJECT><CONTENT><PARA>Piirkondlikud ja rahvusvähemuste keeled on suur kultuuriline varandus ja ühine Euroopa kultuuripärand, toetust nende edendamiseks tuleks parandada igal tasandil. Seadusloomes tuleks riigikeele edendamisel arvesse võtta ja kindlustada rahvusvähemuste keelte kaitset ja edendamist. <BRK/></PARA><PARA>Slovakkia parlament kiitis 30.   juunil 2009 heaks Slovakkia Vabariigi riigikeele seaduse muudatused   (seadus nr 270/1995), mis jõustuvad 1. septembril 2009. Muudetud seadusega   piiratakse muu kui slovaki keele kasutust ja kehtestatakse kuni 5000   euro suurused trahvid nt vähemuste emakeele kasutuse või riigikeele   ebakorrektse kasutuse eest. <BRK/></PARA><PARA>Seadusega sekkutakse   sõnavabaduse põhimõtete rakendamisse, sekkutakse õigusesse mittediskrimineerivale   juurdepääsule kaupadele ja teenustele, laiendades riigikeele kasutusala   avalikule kommunikatsioonile, s.o telekommunikatsioonile, transporditeenustele,   isegi kommunikatsioonile tervishoiuteenuste valdkonnas. <BRK/></PARA><PARA>Säte, millega kohustatakse   monumentidel, mälestustahvlitel ja mälestusmärkidel kasutama slovakikeelseid   tekste, mis tuleks heaks kiita Slovaki Vabariigi kultuuriministeeriumi   poolt, on tagasiulatuv ja ajalise piiranguta. <BRK/></PARA><PARA>Selle seaduse sätted,   milles tehakse vahet tšehhi keele ja muude vähemuste keelte vahel, võivad   kaasa tuua diskrimineerimise vähemuskeelte vahel, see on vastuolus euroopalike   mittediskrimineerimise põhimõtetega, keelelise mitmekesisuse austamise   ja vähemuskeelte edendamisega. <BRK/></PARA><PARA>Kas komisjon ei arva,   et selline seadus on vastuolus rahvusvahelistes ja Euroopa konventsioonides   sätestatud inimõiguste ja põhivabadustega ning ELi õiguse ja diskrimineerimisvastase   poliitikaga? Mida kavatseb komisjon ette võtta, et tagada diskrimineerimise   keelamise põhimõte, nagu see on sätestatud direktiivis 2000/43/EÜ<FNREF FNIDREF="FN1"/>  ? <BRK/></PARA><PARA>Kas komisjon nõustub sellega, et keeleline mitmekesisus on positiivne nähtus iga pluralistliku ühiskonna jaoks mitte ainult kultuurilisest, vaid ka majanduslikust vaatenurgast töötajate vaba liikumise eeltingimusena?</PARA><PARA>Mida kavatseb komisjon teha, et rahvusvähemuste liikmed ei tunneks end diskrimineerituna oma emakeele kasutamisel oma riigis Euroopa Liidus?</PARA><FN FNID="FN1">  EÜT L 180, 19.7.2000, lk 22.</FN></CONTENT></QUEST>