<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0002">O-0002/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1352">Enrique Barón Crespo</PERSON> <COMMITTEE COMMID="810">Rahvusvahelise kaubanduse komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0002">Teema: Komisjoni roheline raamat ja avalik arutelu ELi kaubanduspoliitika vahendite võimaliku reformi üle</OBJECT><CONTENT><PARA>6. detsembril 2006. aastal võttis komisjon vastu rohelise raamatu avalikuks aruteluks „Euroopa kaubanduse kaitsevahendid muutuvas globaalses majanduses”.</PARA><PARA>Loodetavasti sillutab antud avalik arutelu teed komisjoni ettepanekutele reformida ELi kaubanduse kaitsevahendeid (dumpingu- ja subsiidiumivastased meetmed ning kaitsemeetmed) puudutavaid peamiseid õigusakte.</PARA><PARA>Euroopa Parlamendi rahvusvahelise kaubanduse komisjon on otsustanud, et pärast avaliku arutelu tulemuste ja komisjoni ettepanekute sisu selgumist koostatakse antud teemal raport.</PARA><PARA>Suuliselt vastatava küsimuse eesmärk on selgitada rohelise raamatu tausta ja eesmärki ning anda Euroopa Parlamendi liikmetele võimalus esitada avaliku arutelu raames oma seisukohad, ilma et see mõjutaks tulevases raportis esitatavaid seisukohti.</PARA><PARA>Sellega seoses palutakse, et komisjon: <BRK/></PARA><PARA>selgitaks peamiseid kaalutlusi,   mis ajendasid algatama sellist avalikku arutelu ning kavandama ELi kaubanduse   kaitsevahendite potentsiaalselt olulist reformi; <BRK/></PARA><PARA>selgitaks, miks tuldi   antud algatusega välja just konkreetsel ajahetkel ning eelkõige, miks   ei peetud sobivamaks oodata ära Maailma Kaubandusorganisatsioonis käimasolevate   dumpingu- ja subsiidiumivastaseid meetmeid ning kaitsemeetmeid käsitlevate   läbirääkimiste tulemusi, mis võivad mõjutada rahvusvahelist õiguslikku   raamistikku, mille kontekstis ELi kaubanduse kaitsevahendeid rakendatakse; <BRK/></PARA><PARA>selgitaks, kas seoses   ELi kaubanduse kaitsevahendite reformiga teostab EL protektsionistlikku   poliitikat või asjakohast reageerimise ja kaitsmise poliitikat; <BRK/></PARA><PARA>selgitaks oma kavatsusi   seoses rohelises raamatus esitatud kuude teemavaldkonda jagatud küsimustega   ning täpsustaks peamisi õigusakte käsitlevaid esitamisele tulla võivaid   konkreetseid muudatusettepanekuid ning nende potentsiaalset mõju ELi   kaubanduse kaitsevahendite rakendamisele ja toimele; <BRK/></PARA><PARA>täpsustaks, mil määral   tehakse arutelu tulemused avalikuks ja kuidas need mõjutavad ettepanekuid,   mille komisjon lõpuks nõukogule esitab; <BRK/></PARA><PARA>täpsustaks, kuidas kaubanduse   kaitsevahendite reform võimaldaks kaubanduse kaitsevahendeid nii kohandada,   et saaks paremini arvesse võtta kaitsevahendite üldmõju Euroopa majanduskasvule   ja konkurentsivõimele; <BRK/></PARA><PARA>tagaks kindluse, et   läbivaatamisprotsessi selles osas tõestaks komisjon oma pühendumust   läbipaistvusele sellega, et annab asjakohased materjalid kaubanduse   kaitsevahenditega seotud tegevuse tõhususe ja tulemuslikkuse ulatuslikumaks   läbivaatamiseks;  <BRK/></PARA><PARA>täpsustaks, kas ta kavatseb   tellida kaubanduse kaitsevahendite tulemuslikkuse kohta uusi sõltumatuid   uuringuid/hindamisi ning need seejärel avalikustada; <BRK/></PARA><PARA>kinnitaks, et Euroopa   Parlamenti teavitatakse kõikidel protsessi etappidel ning et parlamendiliikmete   arvamusi arvestatakse täielikult nii avaliku arutelu raames kui ka nõukogus   komisjoni ettepanekute põhjal toimuvates tulevastes aruteludes.</PARA></CONTENT></QUEST>