<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0002">O-0002/09</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="23808">Csaba Sándor Tabajdi</PERSON>, <PERSON ID="2295">Hannes Swoboda</PERSON>, <PERSON ID="1952">Jan Marinus Wiersma</PERSON>, <PERSON ID="22097">Véronique De Keyser</PERSON>, <PERSON ID="37200">Katrin Saks</PERSON> ja <PERSON ID="4519">Claude Moraes</PERSON> <GRPOL GRPOLID="1103">PSE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0002">Teema: Traditsiooniliste rahvus-, etniliste ja sisserändajatest vähemuste kaitse Euroopas</OBJECT><CONTENT><PARA>Traditsiooniliste rahvus- ja etniliste vähemuste kaitsmine, etniliste rühmade vaheliste suhetega tegelemine ja sisserändajatest vähemuste integreerimine on olulise tähtsusega väljakutsed Euroopa Liidu ning tema stabiilsuse, julgeoleku, jõukuse, heanaaberlike suhete, sisemise ja välise legitiimsuse ning usaldusväärsuse jaoks.</PARA><PARA>Kas Kopenhaageni kriteeriumid vähemuste õiguste austamise kohta on kehtivad ainult uute liikmesriikide ja kandidaatriikide jaoks või seovad need samuti kõiki liikmesriike?</PARA><PARA>Kas ja mil määral on vähemuste õiguste rikkumine liikmesriikide siseküsimus?</PARA><PARA>Milliseid rahvusvähemuste nõudmisi peetakse Euroopa Liidu poliitiliste „normide” vaatepunktist õiguspärasteks?</PARA><PARA>Kas EL peaks Lissaboni lepingu alusel välja töötama traditsioonilise rahvusvähemuse kaitse normide ja kontrollimehhanismide õiguslikult siduva süsteemi?</PARA><PARA>Kas komisjon kavatseb töötada välja ühised standardid uute, ümberasujatest vähemuste integratsiooni suhtes praegu väljaarendamisel oleva ELi ühise sisserändepoliitika raames?</PARA><PARA>Kas komisjon nõustub, et kõik ELi liikmesriigid peavad ratifitseerima rahvusvähemuste kaitse raamkonventsiooni ning Euroopa piirkondlike ja vähemuskeelte harta?</PARA><PARA>Kas komisjoni arvates hõlmab mitmekeelsus piirkondlikke ja vähemuskeeli?</PARA><PARA>Kas komisjon nõustub, et erinevad autonoomia/omavalitsuse vormid subsidiaarsuse põhimõtte alusel on parim lahendus vähemuskogukondade kaitsmiseks?</PARA><PARA>Kas komisjon nõustub, et vähemuste kaitse taseme järelevalvele liikmesriikides ja läbirääkijariikides tuleks anda prioriteet Põhiõiguste Ameti töös?</PARA></CONTENT></QUEST>