<QUEST><TI><TI-INTRO>SUULINE KÜSIMUS ARUTELUGA <QREF QID="O-2004-0082">O-0082/04</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1407">Stephen Hughes</PERSON> <COMMITTEE COMMID="814">Tööhõive- ja sotsiaalkomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0082">Teema: Euroopa Komisjoni keeleõpetajate ametist vabastamine</OBJECT><CONTENT><PARA>9. juunil 2004 otsustas Euroopa Komisjoni volinike kolleegium ootamatult ametist vabastada 43 õpetajat, kellel oli Belgia seadustele vastav tähtajatu tööleping. Keeleõpetajad olid Euroopa Komisjonis töötanud 20–30 aastat. Euroopa Komisjon on rikkunud 1997. aastal kolmepoolsete läbirääkimiste tulemusena sõlmitud kokkulepet, millele kirjutasid alla hr Liikanen (Euroopa Komisjoni nimel), hr Trumpf (nõukogu nimel) ja hr Samland (Euroopa Parlamendi nimel) ning mille kohaselt ei vaidlustata õpetajate töölepinguid kuni nende pensionile minekuni. <BRK/></PARA><PARA>Kas Euroopa Komisjon teavitas   nõukogu ja parlamenti ning konsulteeris nendega enne, kui otsustas omavoliliselt   mitte kinni pidada kolmepoolsete läbirääkimiste tulemusena sõlmitud   kokkuleppest? Kui seda tehti, siis millal? <BRK/></PARA><PARA>Millal ja milliste kanalite   kaudu teavitas Euroopa Komisjon õpetajate ja ametiühingu esindajaid   ning kohalikku personalikomiteed ametist vabastamisest? <BRK/></PARA><PARA>Millist teavet edastati   õpetajate ja ametiühingu esindajatele ning kohalikule personalikomiteele? <BRK/></PARA><PARA>Kas Euroopa Komisjon   on seisukohal, et tema teguviis antud juhtumi puhul on hea näide eelneva   konsulteerimise ja õigeaegse teavitamise parima tava kohta? <BRK/></PARA><PARA>Kas Euroopa Komisjon   leiab, et ta on täielikult täitnud oma sotsiaalseid kohustusi asjaomaste   õpetajate suhtes? <BRK/></PARA><PARA>Kas Euroopa Komisjon   saaks küsimust kommenteerida ja esitada õigusteenistuse mistahes arvamuste   koopiad õpetajate ametist vabastamise kohta, mida halduse peadirektoraat   on palunud? <BRK/> <BRK/></PARA></CONTENT></QUEST>