<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0054">O-0054/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="23894">Anna Záborská</PERSON> <COMMITTEE COMMID="826">Naiste õiguste ja soolise võrdõiguslikkuse komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0054">Teema: Sunniviisilise prostitutsiooni probleem seoses 2006. aasta jalgpalli maailmameistrivõistlustega</OBJECT><CONTENT><PARA>Naiste õiguste ja soolise võrdõiguslikkuse komisjoni korraldatud seminaril, mis toimus seoses rahvusvahelise naistepäevaga 8. märtsil, tegid Euroopa Komisjoni esindajad ettepanekuid asuda tegelema sunniviisilise prostitutsiooni ning seksuaalse ekspluateerimise eesmärgil toimuva naiste ja lastega kaubitsemise probleemiga seoses eelseisvate jalgpalli maailmameistrivõistlustega Saksamaal. </PARA><PARA>1. Milliseid erimeetmeid on Euroopa Komisjon võtnud või kavatseb võtta nõukogu 2005. aasta 1.–2. detsembri istungil vastuvõetud inimkaubanduse tõkestamise ja selle vastase võitluse häid tavasid, standardeid ning korda käsitleva ELi kava raames seoses pealesunnitud prostitutsiooni ning naiste ja lastega kaubitsemise probleemiga eelseisvatel jalgpalli maailmameistrivõistlustel? Kas ELi tasandil on välja töötatud sellealase kampaania materjale ja milline on olnud koostöö valitsusväliste organisatsioonidega?</PARA><PARA>2. Kas Saksamaa on teavitanud komisjoni praktilistest meetmetest, mida kavatsetakse võtta, eriti inimkaubanduse ohvrite abistamiseks mõeldud mitmekeelse telefoniliini avamiseks? </PARA><PARA>3. Kas Euroopa Komisjon on võtnud jalgpalli meistrivõistlustega seonduvaid meetmeid koostöös Europoli kui inimkaubanduse vastase võitluse keskse asutusega Euroopas?</PARA><PARA>4. Kas komisjon on kaalunud võimalusi korraldada inimkaubanduse vastase võitluse päev Euroopas, et suurendada avalikkuse teadlikkust inimkaubanduse ja sunniviisilise prostitutsiooni probleemi olulisusest? Kas liikmesriike ja kodanikuühiskonna esindajaid on sellesse kaasatud, kuna sellist algatust peaks toetama võimalikult lai osalejate ring?</PARA><PARA>5. Milliseid meetmeid on komisjon võtnud kokkuleppel Saksamaa ametivõimude ja teiste liikmesriikidega, et eelnevalt teavitada saatkondi ja konsulaate sunniviisilise prostitutsiooni probleemidest ning kutsuda võtma vajalikke meetmeid naistega kaubitsemise juhtude avastamiseks ja võimalike ohvrite toetamiseks?</PARA></CONTENT></QUEST>