<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0023">O-0023/09</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="2107">Jan Andersson</PERSON> <COMMITTEE COMMID="814">Tööhõive- ja sotsiaalkomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0023">Teema: Võõrtöötajate lapsed</OBJECT><CONTENT><PARA>Viimase kahe aasta jooksul on mõnedes liikmesriikides tekitanud tõsist muret olukord, kus ELi võõrtöötajate lapsed on jäetud üksinda päritoluliikmesriiki sel ajal, kui nende vanemad lähevad tööle mõnda teise liikmesriiki. Kui võõrtöötajatest vanematega koos välismaale siirduvate laste elamistingimuste ja hariduse parandamiseks on välja töötatud poliitika, siis üksinda koju jäetud laste problemaatikale on pööratud vähe tähelepanu. Unicefi ja sihtasutuse Social Alternatives Rumeenias läbi viidud uuringu kohaselt oli 2008. aastal peaaegu 350 000 lapsel vähemalt üks vanematest ja 126 000 lapsel mõlemad vanemad välismaal tööl.</PARA><PARA>Üksi jäetud lastel on oht jääda ilma hoolitusest ja vanemate tähelepanust.</PARA><PARA>Lisaks sellele ähvardavad neid lapsi järgmised ohud: üldise hoolitsuse puudumine nii füüsilise kui ka vaimse tervise mõttes, vaimse tervise probleemid, nagu depressioon, mängimiseks ja arenguks vajaliku vaba aja puudumine, koolist ja kõige üldisemalt hariduselust ja õpingutest kõrvalejäämine, samuti alatoitumus ja laste kuritarvitamine.</PARA><PARA>Kas komisjon kavatseb olukorra ulatuse hindamiseks läbi viia uuringu?</PARA><PARA>Kas komisjon on seisukohal, et võõrtöötajate laste temaatika ei ole ainult lähteriigi valitsuse probleem, vaid ka nende riikide valitsuste probleem, kes saavad kasu võõrtöötajate tööturul viibimisest?</PARA><PARA>Kas komisjon kavatseb uurida võimalust võtta kasutusele võõrtöötajatele mõeldud spetsiaalne teabesüsteem, mis pakub teavet pereliikmete võimaluste kohta vastuvõtvas riigis, samuti koolituse ja hariduse, keeleõppe ja lapsehoiuteenuste kohta? Kas seda oleks mõeldav teha EURESi kaudu?</PARA></CONTENT></QUEST>