<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0202">O-0202/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96740">Yannick Jadot</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR><TI-AUTHOR><PERSON ID="96955">Catherine Bearder</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR><TI-AUTHOR><PERSON ID="1403">David Martin</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR><TI-AUTHOR><PERSON ID="96669">Joe Higgins</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR><TI-AUTHOR><PERSON ID="28219">Daniel Caspary</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ0202">Teema: Vabatahtlikud FLEGTi partnerluslepingud Kongo ja Kameruniga ning teised kavandatud vabatahtlikud partnerluslepingud</OBJECT><CONTENT><PARA>Paljud kõva troopilist puitu eksportivad riigid on alustanud vabatahtlike partnerluslepingute sõlmimist ELiga metsaõigusnormide täitmise järelevalve, metsahalduse ja puidukaubanduse (FLEGT) tegevuskava raames. Kõnealuste lepingute kaudu toetab EL metsahalduse reforme ja suutlikkuse suurendamist, sealhulgas puidu ja puittoodete jälgitavuse ja õiguspärasuse kontrollimise süsteemide rakendamist. Parlament peab andma ametliku nõusoleku vabatahtliku partnerluslepingu kohta Kameruniga ja Kongo Vabariigiga (Brazzaville).</PARA><PARA>Kõik praegused ja tulevased vabatahtlikud partnerluslepingud peaksid edendama puutumata metsamaastike kaitsmist, metsandussektori keskkonnaalaselt ja sotsiaalselt jätkusuutlikuks muutmist ja vajalike uuendusprotsesside läbiviimist.</PARA><PARA>- Milliseid mehhanisme kasutatakse selle kindlustamiseks, et vabatahtlikke partnerluslepinguid rakendatakse rangelt, tõhusalt ja õigeaegselt kõigis nende rakendusetappides? Kas komisjon koostab ja esitab parlamendile regulaarselt eduaruanded kõigi praeguste ja tulevaste lepingute eri sätete rakendamise kohta?</PARA><PARA>- Kuidas kavatseb komisjon kindlustada, et kodanikuühiskond, kohalikud elanikud ja põlisrahvad saavad osaleda vabalt ja kindlalt vabatahtlike partnerluslepingute rakendamises ja jõustamises ning neil on võimalik kasutada kaebe- ja edasikaebamisõigust? Kas komisjon on viinud läbi sõltumatu hindamise inimõiguste ja sõnavabaduse kaitse praeguse olukorra kohta riikides, kellega sõlmitakse vabatahtlikud partnerluslepingud? Kui ei ole, siis kas komisjon on võtnud endale kohustuseks koostada sõltumatu ja usutav hinnang inimõiguste standardite kohta kõigis riikides, kellega sõlmitakse vabatahtlik partnerlusleping?</PARA><PARA>- Arvestades, et vabatahtlikel partnerluslepingutel on otsene mõju ELi eelarvele ja järgnevatel aastatel on kavas sõlmida veel mitu vabatahtlikku partnerluslepingut, milliseid konkreetseid ja lisarahastamisvahendeid kavatsevad komisjon ja liikmesriigid kasutada finants-, tehniliste ja inimressursside jaoks, et toetada kõnealuste lepingute läbirääkimisi ja rakendamist?</PARA><PARA>- Milliseid uusi algatusi lisaks vabatahtlikele partnerluslepingutele kavatseb komisjon kasutada laiaulatsliku metsade hävimise ja looduslike metsade seisundi halvenemise vastu võitlemiseks ja nende kaitsmise edendamiseks?</PARA></CONTENT></QUEST>