<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0184">O-0184/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="97019">Ivo Vajgl</PERSON>, <PERSON ID="97228">Pino Arlacchi</PERSON>, <PERSON ID="96922">Izaskun Bilbao Barandica</PERSON>, <PERSON ID="97129">Luigi de Magistris</PERSON>, <PERSON ID="96683">Carl Haglund</PERSON>, <PERSON ID="97203">Ramon Tremosa i Balcells</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ0184">Teema: Olukorra halvenemine Lääne-Saharas</OBJECT><CONTENT><PARA>Arvukate teadete kohaselt on olukord okupeeritud Lääne-Sahara aladel viimaste nädalate jooksul tunduvalt halvenenud. Üle 12 000 saharawi mehe, naise ja lapse on kodulinnadest lahkunud ja püstitanud telklaagrid linnade El Aaiúni, Es-Smara ja Boujdouri lähistele. Põhjuseks on protest Lääne-Sahara loodusvarade jätkuva ekspluateerimise vastu, elanike raske sotsiaalmajandusliku olukorra vastu ning asjaolu, et Maroko keeldub kangekaelselt lubamast ÜRO-l korraldada vaba ja õiglast rahvahääletust Lääne-Sahara saatuse kohta.</PARA><PARA>Lisaks niigi halvenevale olukorrale lasksid Maroko sõjaväelased, kes laagreid valvavad, 24. oktoobril maha 14aastase poisi nimega Al-Nagem Al-Qarhi. Teadete kohaselt lasti ta maha autos, millega viidi parajasti varusid ühte saharawi protestilaagrisse. Paljud laagrielanikud on haigestunud Maroko armee poolt blokeeritud piirkondades tekkinud uutes, ebainimlikes tingimustes. Olukord Lääne-Sahara ja Tindoufi laagrites võib viia ettearvamatute tagajärgedega humanitaarkatastroofini.</PARA><PARA>1. Kas komisjon kavatseb nõuda, et Maroko valitsus: </PARA><PARA>– tagaks humanitaarabi ja muude varude takistusteta jõudmise laagrites asuvate tsiviilelanikeni;</PARA><PARA>– lõpetaks saharawi rahvast diskrimineeriva poliitika ja nende inimõiguste rikkumise ning samuti rahvale kuuluvate loodusvarade rüüstamise;</PARA><PARA>– austaks oma rahvusvahelisi kohustusi ja lubaks Lääne-Sahara inimestel piiranguteta otsustada oma tuleviku üle vabal ja õiglasel rahvahääletusel, mida soovitab ÜRO Julgeolekunõukogu? </PARA><PARA>2. Milliseid muid meetmeid kavatseb komisjon selles küsimuses võtta?</PARA></CONTENT></QUEST>