<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0031">O-0031/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96852">Cornelia Ernst</PERSON> <GRPOL GRPOLID="2950">GUE/NGL</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0031">Teema: Romide, aškalide ja egiptuse kogukonna liikmete sunniviisiline tagasisaatmine</OBJECT><CONTENT><PARA>Mitu ELi liikmesriiki on allkirjastanud (Belgia, Prantsusmaa) tagasivõtulepingu Kosovoga, rakendavad seda (Saksamaa) või peavad selles küsimuses läbirääkimisi (Austria).</PARA><PARA>Euroopa Nõukogu inimõiguste volinik Thomas Hammarberg kutsus Euroopa riikide valitsusi üles mitte rakendama Kosovo vähemuste sunniviisilist tagasisaatmist. Tema aruande kohaselt kannatavad romide, aškalide ja egiptuse kogukonna liikmed pärast Kosovosse naasmist hariduse, sotsiaalkaitse, tervishoiu ja elukohaga seotud küsimustes tõrjutuse ja diskrimineerimise all. Nende vähemuste turvalisuse olukord on murettekitav ja jätkuvalt esineb etniliste motiividega vahejuhtumeid. OSCE 2009. aasta novembrikuu aruande kohaselt ei suuda Kosovo institutsioonid täita endale kodumaale tagasi saadetud isikute taasintegreerumise strateegia raames võetud kohustusi. ELi laienemisega seoses koostatud Kosovo 2009. aasta arenguaruandes nenditakse, et romide, aškalide ja egiptuse kogukonna liikmeid diskrimineeritakse jätkuvalt.</PARA><PARA>Kas komisjon leiab pärast liikmesriikide Kosovoga sõlmitud kahepoolsete tagasivõtulepingute läbivaatamist, et sunniviisiline tagasisaatmine on õigustatud, kuigi tagasi pöördunute abistamine elukohaga seotud, hariduse, tervishoiu ja tööhõive küsimustes kujutab endast endiselt tõsist humanitaarvaldkonna probleemi? </PARA><PARA>Mida kavatseb komisjon teha asjaolu arvestades, et tuhandeid nendesse rühmadesse kuuluvaid isikuid ähvardab kodutuks jäämine?</PARA><PARA>Mida kavatseb komisjon teha juhul, kui sunniviisiliselt tagasi saadetud isikud pöörduvad illegaalseid teid kasutades tagasi ELi ja seavad seeläbi ohtu oma elu? </PARA><PARA>Kuidas kasutatakse ELi ühinemiseelsete fondide vahendeid romide, aškalide ja egiptuse kogukonna nende liikmete vajaduste rahuldamiseks, kes on sunniviisiliselt tagasi saadetud?</PARA></CONTENT></QUEST>