<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0047">O-0047/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="33570">Sharon Bowles</PERSON> <COMMITTEE COMMID="2862">Majandus- ja rahanduskomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0047">Teema: Mootorsõidukite grupierandi määrus</OBJECT><CONTENT><PARA>Komisjon võttis 2002. aastal vastu mootorsõidukite grupierandi määruse (komisjoni määrus (EÜ) nr 1400/2002)<FNREF FNIDREF="FN1"/>, sest komisjoni arvates ei tohiks mootorsõidukite sektori suhtes kohaldada üldiste vertikaalkokkulepete määrust (komisjoni määrus (EÜ) nr 2790/1999)<FNREF FNIDREF="FN2"/>. Komisjon leidiski, et nimetatud sektoris komisjoni poolt kindlaks tehtud teatavate konkurentsiprobleemide lahendamiseks on vaja erisätteid.</PARA><PARA>Mootorsõidukite grupierandi määrus muutub kehtetuks 31. mail 2010. Komisjon kavatseb viia esmasturu (st uute sõidukite ostu- ja müügituru) üldrežiimi alla 1. juunil 2013, kuid järelturu suhtes kohaldatakse ka edaspidi erimäärust.</PARA><PARA>1. Milliste turu-uuringute tulemuste alusel komisjon järeldas, et esmasturg on praegu konkurentsivõimeline ja järelturg on endiselt problemaatiline?</PARA><PARA>2. Kuidas komisjon hindab autotootjate ja automüüjate vahelist jõudude tasakaalu praeguse mootorsõidukite grupierandi määruse ja kavandatud õigusraamistiku alusel? Kas turul on tegutsejaid, kellel on individuaalne või kollektiivne turgu valitsev seisund?</PARA><PARA>3. Kuidas kavatseb komisjon jälgida turuvõimu arengut esmas- ja järelturul? Milliseid meetmeid on komisjonil kavas võtta, kui peaks ilmnema, et konkurentsitingimused eelkõige esmasturul on märkimisväärselt halvenenud?</PARA><PARA>4. Milline on uue õigusraamistiku eeldatav mõju tarbijatele, eelkõige hindade ja pakutud tingimuste osas?</PARA><PARA>5. Millised sidusrühmadelt eelkõige konsultatsioonide käigus saadud märkused kavatseb komisjon lisada lõplikku õigusraamistikku?</PARA><PARA>6. Kas komisjon nõustub seisukohaga, et tuleks kavandada õigusaktide ühtlustamine turustusvaldkonnas näiteks füüsilisest isikust ettevõtjana tegutsevate kaubandusagentide direktiivi (nõukogu direktiiv 86/653/EMÜ)<FNREF FNIDREF="FN3"/> muutmisega, et kõikidele müüjatele igas ELi liikmesriigis oleks tagatud ühesugune kõrgetasemeline lepingukaitse?</PARA><FN FNID="FN1">  EÜT L 203, 1.8.2002, lk 30.</FN><FN FNID="FN2">  EÜT L 336, 29.12.1999, lk 21.</FN><FN FNID="FN3">  EÜT L 382, 31.12.1986, lk 17.</FN></CONTENT></QUEST>