<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0037">O-0037/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28979">Giusto Catania</PERSON> <GRPOL GRPOLID="1106">GUE/NGL</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0037">Teema: Frontexi roll ja inimõiguste austamine</OBJECT><CONTENT><PARA>ELi piirikontrolli pidev karmistumine vähendab märkimisväärselt pagulaste võimalusi Euroopas varjupaika taotleda. Kuna seaduslikke rändteid kolmandatest riikidest ELi napib, on ümberasujad sunnitud kasutama ebaseaduslikke reisivõimalusi. EL on igal aastal sunnitud olema tunnistajaks ümberasujatega seotud inimtragöödiatele ja nende hukkumisele, samuti inimkaubanduse ohvrite arvu suurenemisele, eelkõige Aafrika põhjarannikult paadiga sisserändajate puhul, kellest paljud reisi ajal hukkuvad. Sellest nähtub, et alates asutamisest 2005. aastal ei ole Euroopa Liidu liikmesriikide välispiiril tehtava operatiivkoostöö juhtimise Euroopa agentuur (Frontex) austanud varjupaigaõigust ja ümberasujate õigust elule.</PARA><PARA>Liikmesriigid rakendavad ebaseadusliku sisserände ennetamiseks üha enam piirikontrollimeetmeid, mis ei hõlma vajalikke mehhanisme potentsiaalsete varjupaigataotlejate kindlakstegemiseks ja selleks, et võimaldada neile sissepääsu riigi territooriumile, millele järgneks varjupaigamenetlus. See viib 1951. aastal Euroopa Liidu piiride pagulasseisundi konventsioonis sätestatud mittetagasisaatmise põhimõtte rikkumiseni. Samuti jääb selgusetuks ja läbipaistmatuks Frontexi koordineeriva rolli täpne ulatus ja tegevuse läbiviimise viis. Selgitustöö on määrava tähtsusega selleks, et heita valgust pagulastega seotud vastutuse ja kohustuste määramisele ühelt poolt agentuuri ja teiselt poolt liikmesriikide vahel, eriti mis puudutab mittetagasisaatmise põhimõtte kaitsmist. Samuti tekitab küsimusi Frontexi tegevus väljaspool ELi välispiire: kas selles tegevuses osalemine on õiguspärane ja kas sellega seoses on võimalik tagada selle tegevuse täielik vastavus Euroopa Ühenduse (EÜ) õigusele, nimelt Schengeni piirieeskirjadele ja varjupaigamenetluse direktiivile (2005/85/EC<FNREF FNIDREF="FN1"/>).</PARA><PARA>Kas komisjon võiks selgitada pagulastega seotud vastutuse ja kohustuste määramist Frontexi ja liikmesriikide vahel, eelkõige mittetagasisaatmise põhimõtte kaitse osas?</PARA><PARA>Kas komisjon kavatseb iga-aastaste arvukate inimtragöödiate peatamiseks lisada ümberasujate päästeoperatsioonid Frontexi volitustele?</PARA><PARA>Kas komisjon võiks selgitada, kas Frontexi kaasamine tegevusse väljaspool ELi välispiire on seaduslik ja kas Frontex võib seda tehes tagada tegevuse täieliku vastavuse Euroopa ja rahvusvahelistele kokkulepetele ning asjakohasele Euroopa Ühenduse (EÜ) õigusele, nimelt Schengeni piirieeskirjadele ja varjupaigamenetluse direktiivile?</PARA><FN FNID="FN1">  ELT L 326, 13.12.2005, lk 13</FN></CONTENT></QUEST>