<QUEST><TI><TI-INTRO>SUULINE KÜSIMUS <QREF QID="H-2009-0443">H-0443/09</QREF></TI-INTRO><TI-SESSION>Küsimuste tunniks osaistungjärgul - detsember 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="28131">Anna Hedh</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0443">Teema: Alkoholireklaam</OBJECT><CONTENT><PARA>Eelmisel kevadel esitles teadlaste töörühm alkoholi ja tervist käsitleva foorumi tellimusel koostatud raportit „The impact of marketing communication on the volume and patterns of consumption of alcoholic beverages, especially by young people”.</PARA><PARA>Raportist selgub, et kolmeteistkümnest analüüsitud uuringust kaksteist näitavad, et alkoholireklaam mõjutab noorte alkoholi tarvitamise alustamist ja suurendab tarbimist nende poolt, kes juba alkoholi tarvitavad. Uuringud näitavad ka seda, et noorte alkoholi tarbimise kasv on selgelt seotud sellega, kui palju nad reklaamiga kokku puutuvad. Lisaks näitab ka komisjoni koostatud aruanne, et alkoholireklaami isereguleerumine, mida alkoholitööstus toetab, ei anna eriti häid tulemusi. Ranged piirangud on tõhusamad.</PARA><PARA>Praegused sätted, mille kohaselt ei tohi alkoholireklaam olla otseselt noortele suunatud, on praktiliselt kasutud. Parim viis noorte joomise vähendamiseks on alkoholireklaami täielik keelustamine; see nähtub ka teadusajakirjas The Lancet avaldatud uurimusest.</PARA><PARA>Eespool öeldu põhjal küsin komisjonilt, kas ta võiks kaaluda alkoholireklaami täielikku keelustamist tervislikel põhjustel, nagu on toimitud tubakatoodete reklaamiga?</PARA></CONTENT></QUEST>