<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000218">O-000218/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="28266">Sophia in 't Veld</PERSON>, <PERSON ID="28246">Alexander Alvaro</PERSON>, <PERSON ID="96677">Cecilia Wikström</PERSON>, Baroness <PERSON ID="4529">Sarah Ludford</PERSON>, <PERSON ID="34249">Filiz Hakaeva Hyusmenova</PERSON>, <PERSON ID="34235">Stanimir Ilchev</PERSON>, <PERSON ID="96670">Louis Michel</PERSON>, <PERSON ID="38613">Metin Kazak</PERSON>, <PERSON ID="97086">Sonia Alfano</PERSON>, <PERSON ID="4398">Gianni Vattimo</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000218">Teema: Bulgaaria ja Rumeenia ühinemine Schengeni alaga</OBJECT><CONTENT><PARA>8. juunil 2011 otsustas Euroopa Parlament anda nõusoleku Bulgaaria ja Rumeenia ühinemiseks Schengeni alaga 487 poolt- ja 77 vastuhäälega. Erapooletuid oli 29.</PARA><PARA>Hääletus toimus pärast komisjoni eduaruannet, milles järeldati, et mõlemad riigid täidavad Schengeni alaga ühinemise tehnilised ja õiguslikud kriteeriumid, muu hulgas järgmistes valdkondades: viisade väljastamine, politseikoostöö, valmisolek ühineda Schengeni infosüsteemiga ja seda kasutada, andmekaitse ning maa-, mere- ja õhupiiride kaitse.</PARA><PARA>Kuid nõukogu (justiits- ja siseküsimused) otsustas eelmisel nädalal ühinemise määramata ajaks edasi lükata, kuna kaks liikmesriiki otsustasid ühehäälsuse eeskirja ära kasutada kohaldada Bulgaaria ja Rumeenia suhtes topeltstandardeid ning muutsid seeläbi tehnilise hindamise mõlema riigi poliitiliseks isolatsiooniks. </PARA><PARA>Ühinemislepingu sõlmimisega said Bulgaaria ja Rumeenia nõuete nimekirja ning need nõuded on täidetud. Kas nõukogu arvates on õiglane kohaldada lisakriteeriume, mida ei olnud algusest peale ette nähtud ja mida ei kohaldatud varasemate ühinejate suhtes?</PARA><PARA>Kas nõukogu võiks nimetada, milliseid lisakriteeriume Rumeenia ja Bulgaaria peavad täitma, et kvalifitseeruda? Kas nõukogu võiks selgitada nende kriteeriumide õiguslikku alust?</PARA><PARA>Millised on nõukogu järgmised sammud? Milline on eesistujariigi Poola strateegia ja ajakava?</PARA></CONTENT></QUEST>