<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000053">O-000053/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96930">Vital Moreira</PERSON><BRK/><COMMITTEE COMMID="2859">Rahvusvahelise kaubanduse komisjon</COMMITTEE>i nimel</TI-AUTHOR></TI><OBJECT OBJID="OBJ000053">Teema: ELi ja Kanada kaubandussuhted</OBJECT><CONTENT><PARA>Kas komisjon võiks vastata järgmistele küsimustele, arvestades, et komisjon kavatseb lõpetada 2011. aasta lõpuks läbirääkimised ELi ja Kanada ulatusliku majandus- ja kaubanduslepingu (CETA) üle:</PARA><PARA>1.  Kas komisjon saaks hinnata, nüüd kus läbirääkimised on jõudnud lõppjärku, ELi ofensiivseid ja defensiivseid huvisid ning oma mõjuhinnangule toetudes seda, milline on lõplikust lepingust tulenev prognoositav kasu ja kahju sektorite kaupa ning millised on sotsiaal-majanduslikud tagajärjed ELile?</PARA><PARA>2.  Mille põhjal komisjon loodab, et CETA-läbirääkimised viiakse lõpule 2011. aastal?</PARA><PARA>3.  Kas on jõutud kokkuleppele selles osas, kas teenuste liberaliseerimise puhul kasutatakse positiivsel või negatiivsel nimekirjal põhinevat lähenemisviisi, kas on olemas kokkulepe üldhuviteenuste määratluse ja kaitse osas, ning kas on väljavaateid, et Kanada avab oma föderaalsete allüksuste hanketurud?</PARA><PARA>4.  Kas ELi ja Kanada sanitaar- ja fütosanitaarnormides (SPS) on olulisi erinevusi, mis võiksid avaldada negatiivset mõju ELi põllumajandussektorile?</PARA><PARA>5.  Kas komisjon võib tagada, et lõplik leping sisaldab parlamendi nõudmistele vastavat peatükki säästva arengu kohta, ja teavitada parlamenti Kanada keskkonnanormidest ja nende kokkusobivusest ELi normidega?</PARA><PARA>6.  Millist mõju avaldavad reguleerivad koostöösätted seadusandlike algatuste tegemisele mõlemal poolel?</PARA><PARA>7.  Kas komisjon võiks selgitada, miks ta ei oodanud, kuni parlament võtab vastu raporti ELi tulevase investeerimispoliitika kohta, enne kui ta esitas nõukogule volituste projekti investeerimisalasteks läbirääkimisteks, selgitada oma kavatsusi nii investeerimisalaste läbirääkimiste sisu kui ka ajakava osas, ning tagada, et võimalik investori ja riigi vaheliste vaidluste lahendamise mehhanism ei pärsi tulevaste õigusaktide vastuvõtmist tundlikes poliitikavaldkondades?</PARA><PARA>8.  Kas läbirääkimistel on arutatud ja arvesse võetud õliliiva kaevandamise keskkonnamõju ja eelkõige, kas komisjon on arvamusel, et kütusekvaliteedi direktiiv (98/70/EÜ) kuulub CETA reguleerivate koostöönõuete alla?</PARA><PARA>9.  Kas Kanada taotlus luua WTOs ametlik vaidluste lahendamise erirühm, et vaadata läbi ELi kehtestatud hülgetoodetega kauplemise keeld, mõjutab CETA-läbirääkimisi ja kui see nii on, siis kuidas?</PARA></CONTENT></QUEST>