<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000038">O-000038/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="1993">Carmen Fraga Estévez</PERSON><BRK/><COMMITTEE COMMID="2871">Kalanduskomisjon</COMMITTEE>i nimel</TI-AUTHOR></TI><OBJECT OBJID="OBJ000038">Teema: Euroopa Liidu ja Mauritaania vahelise kalandusalase partnerluslepingu pikendamist käsitlevad läbirääkimised</OBJECT><CONTENT><PARA>ELi ja Mauritaania vaheline kalandusalane partnerlusleping on ELi poolt Aafrika riikidega sõlmitud kalandusalastest partnerluslepingutest kõige olulisem. Komisjonil on kavas alustada läbirääkimisi, et muuta Euroopa Liidu ja Mauritaania Islamivabariigi vahel praegu kehtivat protokolli, millega määratakse kindlaks lepingus sätestatud kalapüügivõimalused ja rahaline toetus.</PARA><PARA>1.  Milline on komisjoni igakülgne hinnang praegu kehtiva protokolli kohta, pidades silmas nii ELi laevastiku kalapüügivõimalusi kui ka Mauritaaniale ettenähtud mitmeaastase sektoripõhise programmi toetust, sealhulgas ELi vahendite asjakohast kasutamist?</PARA><PARA>2.  Kuidas kavatseb komisjon arvesse võtta eelseisvat ühise kalanduspoliitika reformi, et lisada koostatavasse protokolli kalanduspoliitika välismõõtme uued suunised, sealhulgas inimõiguste klauslid, nii nagu seda on mainitud nõukogule antud soovituses volituste eelnõu kohta? </PARA><PARA>3.  Kuidas võiks komisjon tagada vastutustundliku ja säästva kalanduspoliitika edasise arengu (sealhulgas võitluse ebaseadusliku, teatamata ja reguleerimata kalapüügi vastu ning ELi valdkondlikud investeeringud), et toetada Mauritaanias nii majandusliku arengu kui kalavarude säilitamise eesmärke?</PARA></CONTENT></QUEST>