<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0175">O-0175/2010</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96780">Monika Hohlmeier</PERSON>, <PERSON ID="28120">Simon Busuttil</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ0175">Teema: Liikmesriikides varjupaigataotlejate taotluste läbivaatamisega seotud kulusid käsitleva teabe edastamine</OBJECT><CONTENT><PARA>8. septembril 2010. aastal esitas komisjon parlamendile ja nõukogule aruande 1. detsembri 2005. aasta direktiivi 2005/85/EÜ (liikmesriikides pagulasseisundi omistamise ja äravõtmise menetluse miinimumnõuete kohta) kohaldamise kohta (KOM(2010)0465). Sellest aruandest ilmneb selge vajadus muuta direktiivi 2005/85/EÜ. Liikmesriikide rakendatavate menetluste vahel on tõepoolest suured erinevused, mis on toonud kaasa väga erinevad tulemused varjupaigataotlejate vastuvõtmise tingimustes.</PARA><PARA>Komisjon väidab oma aruandes, et eelkäsitlemisega saaks kiiremini tuvastada need, kes vastavad või ei vasta varjupaiga saamise nõuetele, aidates niiviisi kulusid oluliselt kokku hoida. 29. septembril 2010. aastal toimunud tehnilisel koosolekul tunnistas komisjon siiski, et tal puudub konkreetne teave selle kohta, kui suured on liikmesriikides 2005. aasta direktiivi rakendamise finantseerimiskulud (tõlgid, õigusabi, jne). Ometi on väga oluline saada selliste kulude kohta teavet, et anda usaldusväärne ja täpne hinnang kokkuhoiu või lisakulude kohta pikemas perspektiivis.</PARA><PARA>Kas komisjon on palunud liikmesriikidel anda teavet prognoositavate kulude kohta, mis kaasnevad näiteks tasuta õigusabi kasutusele võtmisega?</PARA><PARA>Kas nõukogu võtab endale kohustuseks esitada komisjonile ja parlamendile teavet liikmesriikides varjupaigataotlejate taotluste läbivaatamisega seotud kulude kohta?</PARA></CONTENT></QUEST>