<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000052">O-000052/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="1892">Carlos Coelho</PERSON>, <PERSON ID="28120">Simon Busuttil</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR><TI-AUTHOR><PERSON ID="96859">Ioan Enciu</PERSON>, <PERSON ID="2319">Henri Weber</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR><TI-AUTHOR><PERSON ID="96852">Cornelia Ernst</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR><TI-AUTHOR><PERSON ID="96734">Franziska Keller</PERSON>, <PERSON ID="28619">Tatjana Ždanoka</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000052">Teema: Biomeetrilised passid</OBJECT><CONTENT><PARA>2004. aastal vastu võetud nõukogu määrusega (EÜ) nr 2252/2004 liikmesriikide poolt väljastatud passide ja reisidokumentide turvaelementide ja biomeetria standardite kohta astuti tähtis samm, et reisidokumendid turvalisemaks muuta ning pass ja passiomanik usaldusväärsemalt omavahel siduda ning passi sellega kuritahtliku kasutamise vastu paremini kindlustada.</PARA><PARA>Passi turvalisus ei piirdu aga üksnes passi endaga, vaid hõlmab kogu protsessi alates passi väljastamiseks vajalike dokumentide esitamisest ja sellele järgnevast biomeetriliste andmete kogumisest ning lõpetades kontrolli ja võrdlemisega piirikontrollipunktides. Passi turvalisemaks muutmisest ei ole kasu, kui ahela teistes osades on endiselt nõrku kohti.</PARA><PARA>2008. aastal seda valdkonda läbi vaadates juhtis Euroopa Parlament tähelepanu asjaolule, et uute tehnoloogiate kasutamise kogemused ei olnud veel kuigi suured ja liialt palju oli veel lahendamata probleeme järgmistes asjades:</PARA><PARA>- lastelt ja eakatelt inimestelt võetud sõrmejälgede usaldusväärsus ja kasutatavus;</PARA><PARA>- usalduse tase biomeetriliste andmete kogumise protsessis;</PARA><PARA>- eri liikmesriikide identifitseerimissüsteemide ja veamäärade võimalikud puudused;</PARA><PARA>- tegelikud lahknevused kohustulikult esitatavate dokumentide ja nende dokumentide väljaandmise mooduse vahel (nn algdokumendid).</PARA><PARA>Seetõttu kehtestati kolmeaastane läbivaatamisklausel, et saaks läbi viia vajalikud uuringud (Euroopa Parlament nõudis seda kõikides nimetatud punktides).</PARA><PARA>Kas komisjonil on võimalik kinnitada, kas nõutud uuringute tulemused on juba kättesaadavad? Kas komisjon kaalub eeskirjade uut hindamist, võttes arvesse probleeme, mida ilmselt esineb mitmes liikmesriigis? (Prantsusmaal näiteks on 6,5 miljonist käibelolevast biomeetrilisest passist väidetavalt 500 000 kuni 1 000 000 ebaõiged, kuna need on saadud väärate dokumentide alusel, ning Roermondi (Holland) kohaliku omavalitsuse korraldatud testimine näitas, et 21%-l vaadeldud 448-st juhust ei olnud võetud sõrmejäljed tõendatavad – seega osutusid need kasutuks.)</PARA></CONTENT></QUEST>