<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000143">O-000143/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96648">Philippe Lamberts</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000143">Teema: Rahvusvahelise Valuutafondi peadirektori ametisse nimetamine</OBJECT><CONTENT><PARA>Praegu valitakse Rahvusvahelise Valuutafondi järgmist peadirektorit. </PARA><PARA>Euroopa Liidu jaoks on see võimalus toetada sellise Rahvusvahelise Valuutafondi juhtkonna valimismenetluse vastuvõtmist, mis on vastavalt IMFi Rahvusvahelise Valuuta- ja Rahanduskomitee 2009. aasta soovitustele avatud, pädevusel põhinev ja läbipaistev. Selline otsus oleks kooskõlas ka 2009. aasta aprillis G20 võetud kohustusega loobuda valimismenetluses geograafilise eelistuse kriteeriumist. </PARA><PARA>IMFi tulevase direktori valimistele vajaliku õiguspärasuse kindlustamiseks peavad olema täidetud kolm põhitingimust. Esiteks tuleb kindlustada, et edukas kandidaat saavutab nii enamiku liikmesriikide toetuse kui ka häälteenamuse. Eriti oluline on see, et liikmesriigid saaksid hääletada eraldi ja mitte piirkonna kaupa, ning et nad võiksid oma poolehoidu avalikult väljendada. Teiseks tuleb tagada, et taotlemismenetlus oleks avalik ja avatud ning et varutaks piisavalt aega tõelisteks aruteludeks, avalikeks kuulamisteks ja avatud hääletusmenetlusteks.</PARA><PARA>Kolmandaks tuleks koostada üksikasjalik tööülesannete kirjeldus ja määrata kindlaks nõutav kvalifikatsioon, et kindlustada hea kandidaadi iseseisvus ja suutelisus teha koostööd sidusrühmadega, sealhulgas kodanikuühiskonna organisatsioonidega.</PARA><PARA>Millised meetmed kavatseb komisjon vastu võtta avatud, läbipaistva ja pädevusel põhineva valikumenetluse tagamiseks?</PARA></CONTENT></QUEST>