<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0005">O-0005/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96930">Vital Moreira</PERSON> <COMMITTEE COMMID="2859">Rahvusvahelise kaubanduse komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0005">Teema: Majanduskriisi mõju maailmakaubandusele</OBJECT><CONTENT><PARA>Majanduskriisi mõju maailmakaubandusele osutab võimalikule 10-protsendilisele langusele 2009. aastal. Rahvusvahelise kaubanduse voogude säilitamine on ELi ja teiste ekspordile orienteeritud maade jaoks esmatähtis. Hoolimata G20 võetud kohustustest on kriisi leevendamiseks võetavate kaubandust piiravate ja moonutavate meetmete hulk kasvanud nii G20 riikides kui ka kogu maailmas.</PARA><PARA>Mida on selliste meetmete vastu ette võetud? Teisest küljest, kas kolmandad riigid on võtnud meetmeid ELi majanduskasvu ergutavate meetmete vastu?</PARA><PARA>Märgid näitavad, et rahvusvahelises kaubanduses on majanduskasvu mootoriks muutumas mõned kriisist vähem mõjutatud tärkava majandusega riigid. Sellisel juhul peaks ELi tööstus oma eksportturud ning võibolla ka toodete omadused ümber vaatama. Millist strateegiat kavatseb komisjon järgida, et võimaldada ELi tööstusel konkurentsivõimelisemaks muutuda?</PARA><PARA>Ülemaailmne kriis ja sellele järgnenud maailmakaubanduse langus mõjutavad mitmel moel arengumaid, kus valitseb suurim tööpuudus. Milliseid kohandusmeetmeid kavatseb komisjon võtta oma kaubandussuhetes, eelkõige seoses maailma vaeseimate riikidega?</PARA><PARA>Ulatuslikud kaubavahetusbilansi puudujäägid on põhjustatud ühest küljest mõnede liikmesriikide, aga ka USA ülemäärasest kulutamisest ja võlakoormusest ning teisest küljest mõnede tärkava ja ekspordikeskse majandusega riikide kaubavahetusbilansi suurtest ülejääkidest. Need kaubavahetusbilansi puudujäägid on andnud oma osa globaalse majanduse disproportsiooni kujunemisse, mis on üks ülemaailmse majanduskriisi põhjusi. Millist strateegiat kavatseb komisjon oma kaubanduspoliitikas järgida selle ülemaailmse disproportsiooni leevendamiseks?</PARA><PARA>Majanduskriisi sotsiaalne mõju ning järgnev maailmakaubanduse langus kestavad kauem kui majanduse taastumine. Millal kavatseb komisjon hinnata kriisi mõju Euroopa ja arengumaade töökohtadele? Millist strateegiat kavatseb ta järgida sotsiaalse ja keskkondliku mõõtme integreerimiseks rahvusvahelistesse WTO eeskirjadesse?</PARA></CONTENT></QUEST>