<QUEST VERSION="2"><TI><TI-INTRO>Infotunni küsimus <QREF QID="H-2011-000103">H-000103/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 märts osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="39317">Anni Podimata</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000103">Teema: Euroopa finantsstabiilsusvahendi (EFSF) tõhustamine ja selle pädevuse suurendamine</OBJECT><CONTENT><PARA>Majandusjuhtimise tõhustamine ja alalise finantsstabiilsusmehhanismi loomine on kaks olulist reformi, mille eesmärk on tagada euroala riikides stabiilsus, konkurentsivõime ja tõeline ühtlustumine. Euroopa Ülemkogu kevadisel kohtumisel tuleb aga esmajärjekorras leida üldine ja põhjalik lahendus võlakriisile.</PARA><PARA>Kas komisjon võiks sellega seoses vastata järgmistele küsimustele:</PARA><PARA>Kas komisjon pooldab väidet, et EFSF tegevusvälja, pädevust ja reaalselt kättesaadavaid vahendeid tuleb suurendada, et kiirendada kriisist väljumise protsessi ning luua euroalal tingimused tõeliseks ja viivitamatuks majanduslikuks lähenemiseks?</PARA><PARA>Kas komisjon toetab täpsemalt seda, et võimalus osta võlakirju teisesel turul või rahastada liikmesriike nende võla tasumiseks tuleks muuta ametlikuks? </PARA><PARA>Kas komisjon on nõus sellega, et Kreeka ja Iirimaa intressimäärasid tuleb alandada?</PARA><PARA>Pidades silmas Euroopa Parlamendi 16. detsembri 2010. aasta resolutsiooni, milliseid konkreetseid meetmeid kavatseb komisjon võtta vastuseks nõudele viia läbi tulevase eurovõlakirjade emiteerimise süsteemi põhjalik hindamine?</PARA></CONTENT></QUEST>