<QUEST VERSION="2"><TI><TI-INTRO>Infotunni küsimus <QREF QID="H-2010-0398">H-0398/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 september I osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28358">Konrad Szymański</PERSON> <GRPOL GRPOLID="2969">(ECR)</GRPOL></TI-AUTHOR></TI><OBJECT OBJID="OBJ0398">Teema: ELi poliitika kliimamuutuste valdkonnas ja ELi energiavarustuse kindlus</OBJECT><CONTENT><PARA>Euroopa Liidu poliitika kliimamuutuste valdkonnas ja ELi energiavarustuse kindlus on peaeesmärgid, mis määratleti 8. märtsi 2006. aasta rohelises raamatus „Euroopa strateegia säästva, konkurentsivõimelise ja turvalise energia tagamiseks”. </PARA><PARA>Nendes riikides, kus energiaallikate valikus kasutatakse energiaallikana suuresti kivisütt, toob CO2 heitkoguste piiramise ühtse normi kehtestamine kaasa suurema sõltuvuse gaasi impordist. Erinevalt Lääne-Euroopa riikidest ei valitse Kesk-Euroopa riikides tarnete mitmekesisus ja tasakaalustatus, vaid peaaegu täielik Venemaa äriühingu Gazprom ekspordi monopol. See vähendab märkimisväärselt ELi energiavarustuse kindlust.</PARA><PARA>Kuidas komisjon kavatseb seda probleemi lahendada? Kas eesmärk on säilitada ühisturu täiesti erinevates piirkondades CO2 heitkoguste piirangute osas ühtsed eeskirjad? Kas komisjon tunnistab, et energiavarustuse kindluse poliitika ja ELi eesmärgid kliimamuutuste valdkonnas on samaväärsed?</PARA></CONTENT></QUEST>