<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0082">O-0082/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="2329">Joost Lagendijk</PERSON> ja <PERSON ID="28236">Gisela Kallenbach</PERSON> <GRPOL GRPOLID="1107">Verts/ALE</GRPOL> fraktsiooni nimel, <PERSON ID="2295">Hannes Swoboda</PERSON> ja <PERSON ID="1952">Jan Wiersma</PERSON> <GRPOL GRPOLID="1103">PSE</GRPOL> fraktsiooni nimel, <PERSON ID="1191">Doris Pack</PERSON> <GRPOL GRPOLID="1102">PPE-DE</GRPOL> fraktsiooni nimel, <PERSON ID="4541">Elizabeth Lynne</PERSON>, <PERSON ID="4529">Sarah Ludford</PERSON> ja <PERSON ID="23691">Jelko Kacin</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0082">Teema: ELi valmisolek oma tulevaseks rolliks Kosovos</OBJECT><CONTENT><PARA>2005. aasta juunis teatas Euroopa Ülemkogu, et &quot; EL on tihedalt rahvusvaheliste võtmeosalejatega nõu pidades valmis pärast Kosovo staatuse määratlemist suurendama oma rolli Kosovos.&quot; Seda seisukohta on korduvalt uuesti kinnitatud. 2005. aasta novembris määrati Martti Ahtisaari ÜRO peasekretäri erisaadikuks Kosovo tulevase staatuse protsessis. 2006. aasta 2. mail teatas hr Ahtisaari Euroopa Parlamendi väliskomisjoni ees, et lõplikule lahendusele tuleks jõuda 2006. aasta jooksul. Sõltumata kuupäevast, millal tehakse otsus Kosovo lõpliku staatuse kohta, on ÜRO missioon Kosovos juba alustanud ettevalmistusi, et sealt lahkuda. See tähendab, et Euroopa Liit peaks olema 2007. aastal valmis oma rolli Kosovos täitma hakkama. Selleks ajaks ei mängi EL Kosovos silmapaistvat osa mitte ainult julgeoleku ja õiguse valdkonnas, vaid tegutseb ka rahvusvahelise üldsuse laialdasema tegevuse koordinaatorina. ELi planeerimisrühm (EUPT Kosovo), mis asutati nõukogu ühismeetmega 2006. aasta 10. aprillil, keskendub peamiselt õigusriigiga seotud küsimustele. Teistes sekkumise võtmevaldkondades, näiteks rahvusvahelise üldsuse tegevuse koordineerimises, tsiviilhalduse suutlikkuse suurendamises, inimõiguste täitmises ja vähemuste kaitses, on valmisolek madal. Näiteks arvestades neid ees ootavaid ülesandeid, töötas 2006. aasta juunis töötas Euroopa Komisjoni Kosovo kontaktbüroos endiselt liiga vähe inimesi.</PARA><PARA>Kas nõukogu on täiesti teadlik ELi praegustest ja tulevastest kohustustest  Kosovos ning arvab, et liit on hästi ette valmistatud oma tulevaseks rolliks Kosovos, seoses millega ta minevikus korduvalt oma pühendumust kinnitas?</PARA><PARA>Kas nõukogu näeb võimalust suurendada jõupingutusi selle ülesande ettevalmistamiseks ning teha Euroopa Komisjoniga läbipaistvat ja konstruktiivset koostööd?</PARA><PARA>Lõpuks, kas nõukogu on teadlik, kui oluline on ELi jaoks korraldada oma tulevane kohalolek Kosovos nii, et see erineb selgelt rollist, mida täidab praegu ÜRO Kosovo missioon, kelle maine kohalike elanike hulgas on viimastel aastatel rikutud?</PARA></CONTENT></QUEST>