<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000132">O-000132/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="28134">Eva-Britt Svensson</PERSON>, <PERSON ID="96748">Cornelis de Jong</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000132">Teema: Tagasivõtmise poliitika ja jälgimine</OBJECT><CONTENT><PARA>Nõukogu kutsus Stockholmi programmis komisjoni üles esitama hinnangut ELi tagasivõtulepingute ja käimasolevate läbirääkimiste kohta. Komisjoni teatis tagasivõtulepinguid käsitleva hindamise ja tulevikustrateegia kohta esitati 23. veebruaril 2011. aastal. Nõukogu võtab nimetatud teatise kohta vastu järeldused oma koosolekul juunis 2011.</PARA><PARA>Tagasivõtulepingud on saanud kriitika osaliseks, eriti kodanikuühiskonna, inimõiguste kaitsjate ja Euroopa Parlamendi poolt, sest nendes ei järgita tagasivõetud isikute inimõigusi. Mittetagasisaatmise põhimõte on inimõigusi käsitleva rahvusvahelise õiguse alus ja seda tuleb austada. Aastatel, mis järgnesid 2001. aasta 11. septembri rünnakule ei ole ELi liikmesriigid sellest põhimõttest siiski täielikult kinni pidanud. Nagu on märkinud komisjon, ei ole tagasivõtmiste kohta olemas täielikku teavet ning puudub mehhanism, mille abil jälgida, mis juhtub inimestega pärast nende tagasivõtmist.</PARA><PARA>Tundub, et ELi tagasivõtupoliitika tuleks puuduste kõrvaldamiseks üldiselt läbi vaadata.</PARA><PARA>– Kas nõukogu kavatseb läbivaadatud tagasivõtupoliitika juunis esitada?</PARA><PARA>– Kas nõukogu kavatseb järgida komisjoni soovitusi nr 10–15, et suurendada inimõiguste järgimise tagatisi tagasivõtulepingutes, eelkõige seoses tagasivõetud isikute olukorra jälgimise ja peatamisklausliga juhuks, kui rikutakse põhiõigusi?</PARA><PARA>– Kas nõukogul oleks vaja, et tagasivõtulepingute rakendamise hindamiseks kogutaks rohkem statistilist teavet ja andmeid, eelkõige tagasivõetud isikute varjupaigataotluste menetlemise kohta?</PARA><PARA>– Kas nõukogu tagab, et tagasivõtupoliitika on läbipaistev ja üldsusel on juurdepääs kahepoolsetele rakendusprotokollidele?</PARA><PARA>– Kuidas kavatseb nõukogu reageerida komisjoni muudele soovitustele, eelkõige hinnangule, mis käsitleb vajadust kolmandate riikide kodanikke käsitlevate klauslite järele?</PARA></CONTENT></QUEST>