<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0034">O-0034/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96728">Barbara Lochbihler</PERSON>, <PERSON ID="97017">Ulrike Lunacek</PERSON>, <PERSON ID="96745">Catherine Greze</PERSON> ja <PERSON ID="4385">Hélène Flautre</PERSON> <GRPOL GRPOLID="1107">Verts/ALE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0034">Teema: Romide, aškalide ja egiptuse kogukonna liikmete sunniviisiline tagasisaatmine Kosovosse</OBJECT><CONTENT><PARA>Mitu ELi liikmesriiki on allkirjastanud tagasivõtulepingu Kosovoga (Belgia, Prantsusmaa), rakendavad seda (Saksamaa) või peavad selles küsimuses läbirääkimisi (Austria).</PARA><PARA>Euroopa Nõukogu inimõiguste volinik Thomas Hammarberg kutsus Euroopa riikide valitsusi üles vältima vähemuste sunniviisilist Kosovosse tagasisaatmist. Tema aruande kohaselt kannatavad romide, aškalide ja egiptuse kogukonna liikmed pärast Kosovosse tagasisaatmist hariduse, sotsiaalkaitse, tervishoiu ja elukohaga seotud küsimustes tõrjutuse ja diskrimineerimise all. Nende vähemuste olukord ei ole turvaline ja jätkuvalt esineb etniliste motiividega vahejuhtumeid, millest ei teatata. OSCE 2009. aasta novembri aruande kohaselt ei suuda Kosovo institutsioonid täita kohustusi, mida nad on kodumaale tagasi saadetud isikute taasintegreerumise strateegia raames endale võtnud. ELi laienemisega seoses koostatud Kosovo 2009. aasta eduaruandes nenditakse, et romide, aškalide ja egiptuse kogukonna liikmeid diskrimineeritakse jätkuvalt.</PARA><PARA>Kas komisjon leiab pärast liikmesriikide Kosovoga sõlmitud kahepoolsete tagasivõtulepingute läbivaatamist, et sunniviisiline tagasisaatmine on õigustatud, kuigi tagasisaadetute abistamine elukoha, hariduse, tervishoiu ja tööhõive küsimustes kujutab endast tõsist humanitaarprobleemi?</PARA><PARA>Mida kavatseb komisjon teha, et ennetada tuhandete nendesse rühmadesse kuuluvate isikute kodutuks jäämist?</PARA><PARA>Mida kavatseb komisjon teha juhul, kui sunniviisiliselt tagasi saadetud isikud pöörduvad ELi tagasi illegaalseid teid kasutades ja seavad seeläbi ohtu oma elu? </PARA><PARA>Kuidas kasutatakse ELi ühinemiseelsete fondide vahendeid romide, aškalide ja egiptuse kogukonna sunniviisiliselt tagasisaadetud liikmete vajaduste rahuldamiseks?</PARA></CONTENT></QUEST>