<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0108">O-0108/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28254">Karin Resetarits</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0108">Teema: Küprose põhjaosa diplomite tunnustamine</OBJECT><CONTENT><PARA>Kui Küprose Vabariigi 24. aprilli 2004. aasta referendumid olid andnud negatiivse tulemuse ja seetõttu ei õnnestunud Küprose kui terviku ühinemine Euroopa Liiduga, avaldas nõukogu 26. aprillil 2004. aastal tungivat soovi „tagada, et Küprose elanikud täidaksid peatselt oma ühise saatuse olla ühendatud Küprose kodanikud Euroopa Liidus” ja kindlat kavatsust Küprose türgi kogukonna isolatsioonile lõpp teha.</PARA><PARA>Kaks aastat pärast seda avaldust on Küprose türgi kogukonna olukord endiselt kriitiline. Niinimetatud rohelise liini kokkuleppe kasutegur on jäänud väikeseks, liini ületavaid kaubandus- ja majandussuhteid peaaegu ei eksisteeri, sest kaubanduse hõlbustamise leping on nõukogus endiselt blokeeritud. 27. veebruaril 2006. aastal viimaks vastuvõetud finantsabipakett, mis näeb 2006. aastaks ette kokku 139 miljonit eurot, keskendub infrastruktuuriprojektidele. </PARA><PARA>Kuitahes vajalikud ELi toetatud infrastruktuuriprojektid ei leevenda kuigivõrd Küprose türgi kogukonna eraldatust ja sügavat pettumust; selleks oleks vaja ELi rahastatud täiendavaid pingutusi kahe kogukonna liikmete omavaheliste kontaktide tihendamiseks ning konkreetseid meetmeid saare põhjaosa isolatsiooni lõpetamiseks. Need meetmed tuleks suunata eeskätt noortele ja õppuritele, kes toetasid Küprose põhjaosas toimunud poliitilisi muutusi, kuid pole oma uuele hoiakule seni väljastpoolt mingit tunnustust saanud. </PARA><PARA>Kas komisjon plaanib sellega seoses mingeid konkreetseid meetmeid Küprose põhjaosa haridusasutuste koostööks Euroopa Liidu ja üleeuroopaliste struktuuridega, nagu Bologna protsess, ja kas ta kavatseb alustada Küprose põhjaosa ülikoolide ja haridusasutuste diplomite tunnustamise menetlust?</PARA><PARA>Milliseid täiendavaid meetmeid peab komisjon vajalikuks, et saavutada nõukogu püstitatud eesmärki teha lõpp Küprose põhjaosa isolatsioonile ja hõlbustada saare lõhestatuse probleemi täielikku lahendamist?</PARA></CONTENT></QUEST>