<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0115">O-0115/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28330">Vladimír Remek</PERSON> <COMMITTEE COMMID="816">Tööstuse, teadusuuringute ja energeetikakomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0115">Teema: Energiatõhususe probleem info- ja sidetehnoloogia kontekstis</OBJECT><CONTENT><PARA>Komisjon on võtnud vastu tegevuskava eesmärgiga vähendada 2020. aastaks energiatarbimist 20% võrra ning suurendada taastuvenergia osakaalu kogu energiatarbimises 20%-ni.</PARA><PARA>Kuidas kavatseb komisjon saavutada sünergiat info- ja sidetehnoloogia potentsiaali toetamise tulevase poliitika ning info- ja sidetehnoloogia toodete energiatõhususe kehtivate meetmete vahel? Missuguseid soodustusi võib komisjon nimetada, millega aidatakse tagada, et ELi 2020. aasta eesmärkide saavutamisele aitavad kaasa info- ja sidetehnoloogia mõõdetavad ja reprodutseeritavad energiatõhususe näited?</PARA><PARA>Kas komisjon võiks täpsustada, mil viisil tagatakse info- ja sidetehnoloogia kui ELi säästva arengu strateegia rakendamise keskse näitaja kaasamine?</PARA><PARA>Teadusuuringute projektide rakendatavust ja kasutuselevõttu tuleb veel edendada. Kas komisjon võiks täpsustada, „kuidas” tegelikult edendada teadusuuringuid ja tehnoloogia arendust info- ja sidetehnoloogias energiatõhususe sektori jaoks? Ja kuidas paremini ühendada teadusuuuringuid arendustegevuse ja kasutuselevõtu etapiga?</PARA><PARA>Komisjoni teatises on tunnistatud, et transpordisektor on energiasäästmise potentsiaali osas üks kõige paljutõotavamaid valdkondi. Kuidas edendab komisjon infotehnoloogia teenuste ning info- ja sidetehnoloogia lahenduste kasutuselevõttu teedehaldajate ja liikluskorraldajate poolt liikluskorralduse optimeerimiseks Euroopa linnades ja piirkondades? Ning kuidas tagab komisjon, et soovitud sõidukijuhtide käitumine on säästev?</PARA></CONTENT></QUEST>