<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0015">O-0015/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1263">Elmar Brok</PERSON> ja <PERSON ID="1224">Karl von Wogau</PERSON> <COMMITTEE COMMID="808">Välisasjade komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0015">Teema: Euroopa Liit ja ÜRO 2006. aastal korraldatav laskurrelvi käsitlev läbivaatamise konverents</OBJECT><CONTENT><PARA>3. oktoobril 2005. aastal nõustus Euroopa Liidu Nõukogu esimest korda, et vajadus rahvusvahelise relvakaubanduslepingu järele on olemas. Lisaks sellele võttis Euroopa Ülemkogu 15. ja 16. detsembri 2005. aasta kohtumisel vastu Euroopa Liidu strateegia käsitulirelvade ja nende laskemoona ebaseadusliku kogumise ning salakaubaveoga võitlemiseks.</PARA><PARA>Ühinenud Rahvaste Organisatsioon korraldab 26. juunist 7. juulini 2006. aastal New Yorgis konverentsi, kus hinnatakse, milliseid edusamme on tehtud käsitulirelvade salakaubanduse vältimist, sellega võitlemist ja likvideerimist käsitleva tegevuskava rakendamisel. Sellega seoses peab Euroopa Parlament väga tähtsaks tegevuskava edasist edukat rakendamist, ülemaailmse relvakaubanduslepingu vajadust ja parlamendi osalemist sellel konverentsil, nagu on väljendatud parlamendi 26. mai 2005. aasta ja 17. novembri 2005. aasta resolutsioonides. <BRK/></PARA><PARA>Milline on komisjoni roll konverentsi   ettevalmistamiseks vajalikus töös ja kuidas ta kooskõlastab oma tegevust   nõukoguga?  <BRK/></PARA><PARA>Kuidas komisjon tagab,   et ELi strateegia võetakse täielikult arvesse ELi välispoliitikas ja   -tegevuses?  <BRK/></PARA><PARA>Milliseid meetmeid saab   komisjon võtta, et tagada ELi strateegia nõuetekohane ja piisav rahastamine? <BRK/>   <BRK/></PARA></CONTENT></QUEST>