<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000162">O-000162/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4385">Hélène Flautre</PERSON>, <PERSON ID="96662">Franziska Katharina Brantner</PERSON>, <PERSON ID="96732">Malika Benarab-Attou</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000162">Teema: Euroopa Liidu toetus demokraatiale ülemineku protsessile Tuneesias</OBJECT><CONTENT><PARA>Alates 14. jaanuarist 2011 on Euroopa Liit järjekindlalt kinnitanud, et soovib aidata kaasa demokraatia arengule Tuneesias, toetades sotsiaalmajanduslikku arengut ning osutades olulist humanitaarabi Liibüa ülestõusu ja konfliktide algusest saadik Tuneesiasse saabunud sadade tuhandete pagulaste vastuvõtmiseks. </PARA><PARA>15. juunil 2011 teatas Euroopa välisteenistus Euroopa Parlamendi inimõiguste allkomisjonile, et laagrites viibib hinnanguliselt 6000 isikut ja 780 pagulast on lubatud ümber asustada. Millised liikmesriigid on lubanud pagulasi vastu võtta ja mil määral? Kui palju inimesi on siiani ümber asustatud? Mis seisus on nõukogu ja liikmesriikidega peetavad arutelud suurema solidaarsuse näitamise üle Liibüa konflikti eest põgenenud pagulaste suhtes, milleks mitmed liikmesriigid on kohustunud? Millised rahastamisprogrammid on Tuneesial senise vastuvõtupoliitika jätkamise aitamiseks kasutusele võetud ja kui palju on selleks vahendeid eraldatud? </PARA><PARA>Euroopa Liit on samuti teatanud, et eraldab lisaks humanitaarabile toetusi ka võitluseks sotsiaalse ja majanduskriisiga, mille vallandas ennekõike turismist saadavate sissetulekute järsk langus ja kaubavahetuse vähenemine Liibüaga. Euroopa välisteenistus kinnitas inimõiguste allkomisjonile, et kuigi kasutuselevõetavad rahastamisvahendid on välja selgitatud, ei ole vahendeid veel eraldatud. Millised rahastamisprogrammid on kasutusele võetud ja millised summad ette nähtud? Mis on põhjustanud sellise viivituse? Kuna majanduslik ja sotsiaalne olukord võivad demokraatiale ülemineku habrast protsessi ohustada, on majandusliku abi osutamise vajadus pakiline ning seda tuleb teha tingimusteta. Milliseid meetmeid kavatseb komisjon vahendite eraldamise kiirendamiseks võtta ning mis ajaks seda tehakse? </PARA></CONTENT></QUEST>