<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0055">O-0055/09</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4554">Chris Davies</PERSON> <COMMITTEE COMMID="815">Keskkonna-, rahvatervise ja toiduohutuse komisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0055">Teema: ELi strateegia sissetungivate liikide suhtes ja bioloogilise mitmekesisuse tegevuskava vahekokkuvõte</OBJECT><CONTENT><PARA>– Milline on nõukogu strateegia selleks, et kiirendada edusamme bioloogilise mitmekesisuse tegevuskava täielikuks rakendamiseks, täita 2010. aastaks seatud eesmärk ning kaitsta ja taastada Euroopa väärtuslikku looduspärandit pärast 2010. aastat? Mida teeb nõukogu selleks, et integreerida bioloogilise mitmekesisuse säilitamise eesmärgid teistesse ELi poliitikavaldkondadesse? </PARA><PARA>– Mida teeb nõukogu selleks, et kasutada ära ELi saavutatud olulisi edusamme Natura 2000 kaitsealade võrgustiku loomisel linnukaitse ja elupaikade direktiivide alusel? Kuidas ta tagab nimetatud alade nõuetekohase kaitsmise, haldamise ja järelevalve ning nende kaitsestaatuse parandamise?</PARA><PARA>– Kas nõukogu kasutab kõiki tema käsutuses olevaid vahendeid, sealhulgas ELi eelarve läbivaatamist, et eraldada bioloogilise mitmekesisuse säilitamisele ja Natura 2000-le rohkem vahendeid? </PARA><PARA>– Milliseid konkreetseid võimalusi kavatseb nõukogu kasutada bioloogilise mitmekesisuse otseseks rahastamiseks ja ühise põllumajanduspoliitika reformiks?</PARA><PARA>– Kas keskkonna nõukogu hakkab arutama komisjoni ettepanekuid eelseisvaks ELi eelarve läbivaatamiseks?</PARA><PARA>– Milliseid samme astub nõukogu selleks, et tunnustada ja kasutada ühist kasulikku mõju ökosüsteemi ja bioloogilise mitmekesisuse kaitsmise ning kliimamuutuste leevendamise ja nendega kohanemise vahel?</PARA><PARA>– Milliseid meetmeid võtab nõukogu selleks, et reageerida sissetungivate võõrliikide tekitatud keskkonna- ja majandusohule?</PARA></CONTENT></QUEST>