<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0129">O-0129/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96978">Nuno Melo</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ0129">Teema: Turu avamine Pakistani tekstiilitoodetele ja selle mõju ELi tekstiilitööstusele </OBJECT><CONTENT><PARA>Arvestades, et:</PARA><PARA>–  komisjon valmistub Pakistani ametivõimude palvel arutama eksporditollimaksu soodustuste andmist sellest riigist eksporditud tekstiilitoodetele ja rõivastele;</PARA><PARA>– läbirääkimistel võidakse arutada erinevaid variante: tollimaksu nullmäär, enamsoodustusrežiimi klausel või WTO eeskirjade täitmisest vabastamine, kui tuua vaid mõned näited;</PARA><PARA>–  kõigil nimetatud variantidel oleks dramaatiline mõju tekstiilitööstuse tulevikule Portugalis ja Euroopas;</PARA><PARA>–  Portugalis moodustab see tööstusharu praegu 11% kogu ekspordist, 22% töötleva tööstuse tööhõivest, 8% töötleva tööstuse käibest ja 7% töötleva tööstuse toodangust; </PARA><PARA>–  tekstiilitööstus on ka oluline osa Euroopa SKPst ja tööhõivest;</PARA><PARA>–  Euroopa rõiva- ja tekstiilitoodete organisatsiooni Euratex hinnangu kohaselt on see sektor aastatel 2002–2009 kaotanud 1,2 miljonit töötajat ehk 40% oma töötajatest ning ELi tekstiilitööstuse väärtus on vähenenud 37%;</PARA><PARA>–  sektori ligikaudne väärtus on 99,4 miljardit eurot;</PARA><PARA>–  samal ajavahemikul on ELis tekstiilitoodete impordi tõttu kolmandatest riikidest kadunud 616 000 töökohta,</PARA><PARA>küsib komisjonilt järgmist:</PARA><PARA>kas ta peab vajalikuks, et terves ELis oleks tagatud üldiste turureeglite kohaldamine kui ELi tööstuse ja selle loodud töökohtade oluline eeltingimus? </PARA><PARA>Kas komisjon mõistab, et Pakistani tekstiilitoodete ja rõivaste sissevedu – rõivaste, mida toodavad ettevõtjad, kes kasutavad ilma eriliste süümepiinadeta lapstööjõudu ja kes ei panusta sisuliselt midagi oma töötajate sotsiaalkaitsesse, keskkonnakaitsesse ega kasutatava tooraine kvaliteeti – paiskaks segi üldised turureeglid ning looks olukorra, millega ei tuleks toime ükski Euroopa ettevõtja?</PARA></CONTENT></QUEST>