<QUEST><TI><TI-INTRO>SUULINE KÜSIMUS <QREF QID="H-2009-0441">H-0441/09</QREF></TI-INTRO><TI-SESSION>Küsimuste tunniks osaistungjärgul - detsember 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="36281">Silvia-Adriana Ţicău</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0441">Teema: Kliimamuutuste- ja energiapaketi rakendamisel ja paketist tulenevate meetmete elluviimisel tehtud edusammud</OBJECT><CONTENT><PARA>Detsembris 2008 vastu võetud kliimamuutuste- ja energiapakett kohustab liikmesriike vähendama saasteainete heitkoguseid 2020. aastaks 20% võrra. Kui sõlmitakse Kyoto-järgne kokkulepe, saab selleks määraks 30%. Aastaks 2020 tuleb 20% tarbitavast energiast toota taastuvatest energiaallikatest. Nende eesmärkide saavutamiseks on vaja vähendada saasteainete heitkoguseid energiamahukates tööstusharudes, aga ka transpordi- ja ehitussektoris. Kliimamuutuste- ja energiapaketis määratletud eesmärgid hõlmavad Euroopa ettevõtete ajakohastamist ja energiatõhususe suurendamist transpordi- ja ehitusvaldkonnas, aga ka süsinikdioksiidi geoloogilist ladustamist.</PARA><PARA>Kas komisjon võiks öelda, millised on kliimamuutuste- ja energiapaketi rakendamisel ja paketist tulenevate meetmete elluviimisel tehtud edusammud ning kas esialgse kavaga võrreldes on olnud hilinemisi?</PARA></CONTENT></QUEST>