<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0101">O-0101/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1038">Karl-Heinz Florenz</PERSON> ja <PERSON ID="1904">Karin Jöns</PERSON> <COMMITTEE COMMID="815">Keskkonna-, rahvatervise ja toiduohutuse komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0101">Teema: Rinnavähi varajase avastamise ja ravi olukord laienenud Euroopa Liidus</OBJECT><CONTENT><PARA>Arvestades, et rinnavähk on ELis 35–59 aastaste naiste seas peamine surma põhjus, suremus rinnavähi tagajärjel varieerub liikmesriigiti enam kui 50%, varajases rinnavähi staadiumis tehtava mastektoomia määr varieerub liimesriigiti kuni 60%, kõigest kümme 25-st ELi liikmesiigist on rakendanud organiseeritud üleriigilisi mammograafilise sõeluuringu programme ning liikmesriike, kus on täielikult rakendatud ELi rinnavähi sõeluuringute suunised, on veelgi vähem, palub Euroopa Parlament komisjonilt teavet järgmistes küsimustes:</PARA><PARA>1. Kas komisjon on valmis rakendama kõiki vajalikke meetmeid, et hankida jooksvaid ja täpseid andmeid rinnavähi esinemissageduse, varajase avastamise ja ravi kohta naistel ja meestel kõigis laienenud ELi liikmesriikides? Millal on kõnealune teave kättesaadav?</PARA><PARA>2. Kuidas võtab komisjon seitsmendas raamprogrammis arvesse kasvavaid teadmisi selle kohta, et lisaks geneetilistele teguritele soodustavad rinnavähi arengut ka keskkonnategurid ja elustiil? </PARA><PARA>3. Kuidas võetakse seitsmendas raamprogrammis arvesse uuringute läbiviimise vajadust, et parandada rinnavähi sõeluuringu kvaliteedi tagamise standardeid ja etiketti, eelkõige mis puudutab nende tehnilisi ja füüsikalisi aspekte ning alternatiive tavamammograafiale (nt digitaalne mammograafia)?</PARA><PARA>4. Kuidas kavatseb komisjon kasutada võrdlusuuringuid ja parima tava põhimõtteid, et mõjutada liikmesriike, kelle edusammud nõukogu 2. detsembri 2003. aasta vähi sõeluuringute soovituse rakendamisel ja rinnavähi eriosakondi käsitlevate ELi suuniste järgimisel on väikesed või olematud?</PARA><PARA>5. Milliseid samme on komisjon seitsmenda raamprogrammi arendamisel astunud selleks, et rahastada varases staadiumis rinnavähi avastamiseks mõeldud seerumipõhise testi (biomarkeri test) väljatöötamise uuringuid?  </PARA><PARA>6. Kas komisjon on veendunud, et praegusel uute sidevahendite ajastul on kõikide ELi liikmesriikide arstidel ja patsientide gruppidel praktilisem tellida ELi suunised trükitult, või tuleks teha see dokument kättesaadavaks internetis lugemiseks ja allalaadimiseks? </PARA></CONTENT></QUEST>