<QUEST><TI><TI-INTRO>SUULINE KÜSIMUS <QREF QID="H-2009-0379">H-0379/09</QREF></TI-INTRO><TI-SESSION>Küsimuste tunniks osaistungjärgul - november 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="26851">Nikolaos Chountis</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0379">Teema: Võimalik töökohtade kaotamine Skaramanga ettevõttes &quot;AS Kreeka laevatehased&quot; emaettevõtte väljapressimise tõttu</OBJECT><CONTENT><PARA>Skaramangas asuv ettevõte „AS Kreeka laevatehased” ja Saksamaa ettevõte HDW (kes on mõlemad Saksamaa äriühingu „ThyssenKrupp Marine Systems” liikmed) on teatanud, et nad valmistuvad denonsseerima Kreeka riigiga sõlmitud lepinguid nelja allveelaeva ehitamiseks ja kolme allveelaeva hoolduseks, kuna Kreeka riik võlgneb ettevõttele 524 miljonit eurot. Kreeka kaitseminister keeldub aga võlgnetava summa tasumisest ega võta vastu esimest neljast allveelaevast stabiilsusprobleemide tõttu. Samuti tuleks märkida, et Kreeka riik on juba tasunud 80% seitsme allveelaeva eest maksmisele kuuluvast kogusummast. Saksamaa ettevõtte käitumine on võrdne väljapressimisega, kuna lepingute denonsseerimine pidurdaks suuresti laevatehaste tegevust ning Skaramanga ettevõttes „AS Kreeka laevatehased” jääks töötuks 2000 töölist. Kas komisjon võiks eespool toodut arvesse võttes vastata järgmistele küsimustele:Milliseid meetmeid võivad liikmesriigid võtta rahvusvaheliste ettevõtjate suhtes, kes esitavad kõhklematult ülemääraseid nõudeid ja ütlevad lahti lepingutingimustest, ähvardades töökohtade kaotusega? Kuidas saab komisjon kaasa aidata kõnealuste töökohtade säilitamisele?</PARA></CONTENT></QUEST>