<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0210">O-0210/2010</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4385">Hélène Flautre</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ0210">Teema: Hetkeseis seoses varjupaigamenetluse direktiiviga</OBJECT><CONTENT><PARA>Komisjon esitas 8. septembril 2010 Euroopa Parlamendile ja nõukogule aruande 1. detsembri 2005. aasta direktiivi 2005/85/EÜ (liikmesriikides pagulasseisundi omistamise ja äravõtmise menetluse miinimumnõuete kohta) kohaldamise kohta (KOM(2010)0465).</PARA><PARA>Aruandest ilmnevad selgelt erinevused liikmesriikide varjupaigamenetluste vahel ning juba see kinnitab, et 2005. aasta direktiiv (2005/85/EÜ) tuleb kiiremas korras uuesti sõnastada.</PARA><PARA>Samas on mõned liikmesriigid väljendanud muret ühtlustatud lähenemisviisi pärast ning selle tulemusena on kõnealust aruannet käsitlevad arutelud ja läbirääkimised täielikult seiskunud, aeglustades päris eesmärgini jõudmist, milleks on ühise varjupaigasüsteemi sisseseadmine ELis 2012. aastaks.</PARA><PARA>Raportööri, variraportööride ja komisjoni osavõtul peetud kohtumistel on tunnistatud, et puuduvad olulised andmed paljude 2005. aasta direktiivi rakendamises osalevate liikmesriikide kohta. Seetõttu on komisjonil raske olla nõukogule abiks läbirääkimisi pidurdavate küsimuste lahendamisel.</PARA><PARA>Kas nõukogu võiks tuua välja varjupaigamenetluse direktiivi suhtes ühise seisukoha saavutamisega seotud lahendamata küsimused, sealhulgas eri liikmesriikide argumendid, et taasalustada läbirääkimised varjupaigapaketi jaoks otsustava tähtsusega teemal ja pidada kinni kavandatud tähtajast?</PARA></CONTENT></QUEST>