<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0037-R01">O-0037/10/variant1</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="28223">Andreas Schwab</PERSON>, <PERSON ID="96884">Philippe Juvin</PERSON>, <PERSON ID="96850">Damien Abad</PERSON>, <PERSON ID="28120">Simon Busuttil</PERSON>, <PERSON ID="28193">Jean-Paul Gauzès</PERSON> ja <PERSON ID="1917">Markus Ferber</PERSON> <GRPOL GRPOLID="2948">PPE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0037">Teema: Google'i poolt siseturul valitseva seisundi võimalik kuritarvitamine veebireklaami valdkonnas ja teabevabadus Internetis</OBJECT><CONTENT><PARA>Pärast mitmete ettevõtete, nagu Briti Foundem, Saksamaa Ciao ja Prantsusmaa ejustice.fr, kaebusi on viimastel kuudel pöördutud Itaalias (2009. aasta augustis), Saksamaal (2010. aasta jaanuaris) ja Prantsusmaal (2010. aasta veebruaris) riiklike konkurentsiasutuste poole, et nad teeksid kindlaks, kas ettevõtte Google tegevus kujutab endast Interneti reklaamisektoris valitseva seisundi võimalikku kuritarvitamist. Hiljuti teatas ka Euroopa Komisjon, et ta vaatab läbi esitatud kaebusi, kuid praegu veel ei algata ametlikku uurimist.</PARA><PARA>Google’il on Euroopa Liidu siseturul kokku üle 80% turuosa. Tema otsingumootori valitsev seisund tekitab rohkesti küsimusi nii siseturu konkurentsiolukorra (veebireklaami sektoris valitseva seisundi võimalik kuritarvitamine) kui ka teabevabaduse kohta (veebilehtedele viitamine, kuvatava teabe valik). Google’i otsingumootori võimsus annab talle ainulaadse eelise, mis seisneb kasutajaskonna ja veebi kasutusviiside põhjalikus tundmises. Seetõttu on Google'i valduses väga suur kogus internetikasutajate delikaatseid andmeid ja isikuandmeid. Nimetatud andmete omamine koos Google'i valitseva seisundiga valmistab muret paljudele Euroopa kodanikele.</PARA><PARA>1. Kas Euroopa Komisjon ei leia, arvestades riiklikele konkurentsiasutustele esitatud pöördumistega kolmes liikmesriigis, et Euroopa tasandil tuleks algatada ametlik uurimine Google’i poolt siseturul valitseva seisundi võimaliku kuritarvitamise suhtes veebireklaami turusektoris?</PARA><PARA>2. Milliseid mehhanisme peab Euroopa Komisjon vajalikuks, et paremini reguleerida veebireklaami turu toimimist Euroopa Liidu siseturu raames? Kas Euroopa Komisjon kavatseb sellega seoses käivitada mõne algatuse?</PARA><PARA>3. Milliseid meetmeid kavatseb Euroopa Komisjon rakendada, et paremini tagada teabevabadust Internetis?</PARA></CONTENT></QUEST>