<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000054">O-000054/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="96900">Georgios Papanikolaou</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000054">Teema: ELi ühise ümberasustamisprogrammi loomine</OBJECT><CONTENT><PARA>ÜRO pagulaste ülemvoliniku hinnangul tuleb igal aastal kolmandasse riiki ümber asustada umbes 200 000 pagulast. Kuigi igal aastal asustatakse Ameerika Ühendriikidesse, Kanadasse, Austraaliasse, Brasiiliasse ja Tšiilisse ümber umbes 100 000 pagulast, kasutatakse Euroopas ümberasustamist vähem: praegu tegeleb ümberasustamisega kümme liikmesriiki, mis tähendab, et EL võtab igal aastal vastu kokku umbes 4500 pagulast.</PARA><PARA>Euroopa Parlamendi kodanikuvabaduste, justiits- ja siseasjade komisjon toetas 23. veebruari 2010. aasta koosolekul mõtet luua ELi ümberasustamisprogramm ja esitas kaks raporti projekti, millest üks käsitles Euroopa Komisjoni teatist ELi ümberasustamisprogrammi kohta ja teine esitatud muudatusettepanekuid Euroopa Pagulaste Fondi kohta. Mõlemad raportid võeti Euroopa Parlamendis 2010. aasta mais suure häälteenamusega vastu ja komisjon, nõukogu ning Euroopa Parlament kiitsid raportite poliitilise sisu üksmeelselt heaks.</PARA><PARA>Peaaegu aasta pärast parlamendis toimunud hääletust (ning kuna esimese lugemise lõpuleviimiseks ei ole tähtaega kehtestatud) ootab Euroopa Parlament ikka veel, et nõukogu kaasotsustamismenetluse lõpule viiks.</PARA><PARA>Kas nõukogu kavatseb võtta kaasotsustamismenetluse lõpuleviimise oma tegevuskava prioriteediks?</PARA></CONTENT></QUEST>