<QUEST VERSION="2"><TI><TI-INTRO>Infotunni küsimus <QREF QID="H-2011-000163">H-000163/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-SESSION>2011 mai osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="96680">Zigmantas Balčytis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000163">Teema: Alalise finantsstabiilsusvahendi loomine</OBJECT><CONTENT><PARA>Eurorühma riikide rahandusministrid on kokku leppinud, et luuakse euroala alaline finantsstabiilsusvahend mahus 700 miljardit eurot ning seatakse sisse ELi stabiilsusmehhanism, et juhtida euroala majandust. Vahendi ülesanne on tugevdada ühtekuuluvust ja majanduslikku konkurentsivõimet ning stabiliseerida finantssüsteemi vaid euroala riikides.</PARA><PARA>Kõik ELi liikmesriigid avasid ELiga ühinedes oma siseturu ja kohustuvad euroalaga liituma, kui on nõutud kriteeriumid objektiivselt (kunstlike vastavuse saavutamise meetmeteta) täitnud. Kõige enam mõjutas kriis majanduslikult vähim arenenud ELi liikmesriike, kuid sellised otsused takistavad neil rahalise abi kasutamist ja majanduse kiiremat elavdamist tulevikus.</PARA><PARA>Kas nõukogu ei leia, et sellised otsused loovad kinnise riikide klubi, samal ajal kui liikmesriigid, kes euroalasse ei kuulu, jäävad majanduse ja rahanduse elavnemisest kõrvale? Kas nõukogu ei leia, et ELis on vaja kooskõlastada kõigi ELi liikmesriikide majandust ja stabiliseerida kõigi liikmesriikide finantssüsteeme ning võimaldada vajalikke finantsmeetmeid euroalasse mittekuuluvatele liikmesriikidele?</PARA></CONTENT></QUEST>