<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000009">O-000009/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96748">Cornelis de Jong</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR><TI-AUTHOR><PERSON ID="4532">Michael Cashman</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR><TI-AUTHOR><PERSON ID="96711">Pascal Canfin</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR><TI-AUTHOR><PERSON ID="96824">Monica Luisa Macovei</PERSON>, <PERSON ID="97076">Corinne Lepage</PERSON></TI-AUTHOR></TI><OBJECT OBJID="OBJ000009">Teema: Komisjoni eksperdirühmade raamistiku läbivaatamine ning tasakaalustatud esindatus ja läbipaistvus</OBJECT><CONTENT><PARA>Komisjon vaatas hiljuti läbi komisjoni eksperdirühmasid reguleeriva raamistiku (SEK(2010)1360) ja (K(2010)7649). </PARA><PARA>ELi lepingu artiklis 9 on sätestatud, et „liit järgib kogu oma tegevuses oma kodanike võrdsuse põhimõtet, mille kohaselt kohtlevad liidu institutsioonid, organid ja asutused kodanikke võrdselt”, ning Euroopa Ombudsmani Euroopa hea halduse tava eeskirjas sätestatakse, et „otsuste tegemisel tagab ametnik eraisiku huvide ja avaliku huvi tasakaalustatuse”. Praegu on paljude eksperdirühmade koosseis kallutatud suurte ettevõtete huvide esindamise kasuks.</PARA><PARA>1. Raamistiku muudetud versioonis ei ole võetud meetmeid tasakaalustatumate eksperdirühmade poole püüdlemiseks, näiteks meetmeid VKEde ja kodanikuühiskonna osaluse suurendamiseks eksperdirühmades. Kas komisjon on sellega nõus, et see näitab, et tasakaalustatud nõuannete saamine ei ole kohustuslik? Kui mitte, palume komisjonilt selgitust.</PARA><PARA>2. Ekspertide valimine komisjoni poolt peab toimuma viisil, millega välditakse mis tahes huvide konflikti. Tervise- ja tarbijaküsimuste peadirektoraadi huvide konflikti käsitlemise suunistes on sätestatud, et kõige lihtsam viis huvide konflikti lahendada, on selle vältimine. Näiteks kedagi, kes teatavasti töötab konkreetsete poliitiliste huvidega organisatsiooni heaks, ei tohiks määrata nõustajaks. Miks komisjon ei ole kehtestanud seda suurepärast reeglit kõigile peadirektoraatidele?</PARA><PARA>3. Vastavalt ELi lepingu artiklitele 1 ja 11 koostoimes ELi toimimise lepingu artikliga 15, mis annab avalikkusele õiguse tutvuda dokumentidega, on läbipaistvus ELi institutsioonide jaoks otsuste tegemise aluspõhimõte. Kas komisjon kavatseb seoses sellega luua kasutajasõbraliku veebisaidi, kus avaldatakse kõik avalikud osalemiskutsed, kõik olemasolevad eksperdirühmad nende täiskoosseisus ning samuti tehakse üldsusele kättesaadavaks kõik protokollid? Kui jah, kuidas ja millise ajavahemiku jooksul kavatsetakse seda teha? Kui ei, palume komisjonilt selgitust.</PARA><PARA>4. Kui läbipaistvus on nii komisjoni kui ka parlamendi ühine huvi, miks komisjon ei ole konsulteerinud parlamendiga enne raamistiku läbivaatamise osas lõpliku otsuse langetamist? Kas komisjon kavatseb seda veel teha?</PARA></CONTENT></QUEST>