<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0133">O-0133/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28266">Sophia in 't Veld</PERSON>, <PERSON ID="97137">Sylvie Goulard</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ0133">Teema: Komisjoni määratud trahvid konkurentsieeskirjade rikkumise juhtudel</OBJECT><CONTENT><PARA>Komisjon on viimastel aastatel võtnud konkurentsivastase käitumise suhtes väga kindla seisukoha. Selle üle võib heameelt tunda, kuna konkurentsivastane käitumine tekitab kahju nii tarbijatele kui ka majandusele. On väidetud, et järjest suuremate trahvide kasutamine võib olla liiga ränk vahend, arvestades ka maksevõimetusest tingitud võimalikku töökohtade kadumist. Euroopas valitsevat finantskriisi arvesse võttes on praegu olulisem kui kunagi varem, et on olemas võimalikult suurt hoiatavat mõju avaldavad tõhusad meetmed konkurentsieeskirjade rikkumiste ärahoidmiseks.</PARA><PARA>Parlament nõudis oma 2008. aasta konkurentsipoliitika aruandes, et konkurentsieeskirjade valdkonnas töötataks välja mitmekesisemad ja asjatundlikumad vahendid, mis hõlmavad selliseid valdkondi nagu ettevõtete isiklik vastutus, läbipaistvus ja vastutustunne, lühemad menetlused, õigus kaitsele ja õiglasele kohtumõistmisele, mehhanismid leebema kohtlemise taotluste tõhusaks toimimiseks (eelkõige selleks, et saada üle USA avastusprotsesside poolt tekitatud häiretest), ettevõtete vastavuskavad ja Euroopa standardite väljatöötamine. </PARA><PARA>1. Kas komisjon kavatseb töötada välja mitmekesisemad ja asjatundlikumad vahendid konkurentsieeskirjade valdkonnas, nagu parlament selgesõnaliselt nõudis?</PARA><PARA>2. Kas komisjon võiks öelda, kui suure rahalise kahju on kartellid majandusele ja tarbijatele viimase 10 aasta jooksul tekitanud?</PARA></CONTENT></QUEST>