<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000025">O-000025/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96779">Danuta Maria Hübner</PERSON><BRK/><COMMITTEE COMMID="2869">Regionaalarengukomisjon</COMMITTEE>i nimel</TI-AUTHOR></TI><OBJECT OBJID="OBJ000025">Teema: Struktuurifondide ümberplaneerimine, et paremini võidelda noorte tööpuuduse vastu ja aidata VKEsid</OBJECT><CONTENT><PARA>Euroopa Ülemkogu 30. jaanuari 2012. aasta mitteametlikul kohtumisel tegi president Barroso ettepaneku, et liikmesriigid suunaksid struktuurifondide raames veel eraldamata summad ümber VKEde toetamisse ja võitlusse noorte tööpuuduse vastu. President Barroso hinnangul on võimalik ümber suunata kokku 82 miljardit eurot. Ta palus liikmesriikidel koos komisjoniga kaaluda rahaliste vahendite ümberplaneerimisest saadavat kasu.</PARA><PARA>Võttes arvesse, et ajavahemikuks 2007–2013 ette nähtud struktuurifondid on juba liikmesriikide vahel jagatud ja ka rakenduskavade ning prioriteetide jaoks eraldatud, sooviks regionaalarengukomisjon Euroopa Komisjonilt vastust järgmistele küsimustele:</PARA><PARA>- Kas komisjon võiks Euroopa Parlamendile täpselt selgitada, kuidas veel eraldamata summa 82 miljardit eurot on saadud või arvutatud? Kas komisjon võiks üksikasjalikult selgitada, kuidas see raha eri struktuurifondide vahel jaotub? Kas ta võiks täpsustada, milline on praeguse seisuga struktuurifondidest rahastamise vastuvõtumäär?</PARA><PARA>- Kas komisjon võiks täpselt teada anda, milliseid samme ta kavandab, et ümber jaotada need 2012.–2013. aasta struktuurifondid, mida ei ole veel seaduslikult siduvalt eraldatud, ja kuidas ta kavatseb käituda liikmesriikidega, kes ei ole nõus nimetatud summasid ümber planeerima?</PARA><PARA>- Kas komisjon võiks edastada parlamendile hinnangu selle kohta, millist mõju on avaldanud üldmääruse hiljutine muutmine, millega suurendati kaasrahastamismäära?</PARA><PARA>- Kas komisjon võiks, seoses oma hiljutise ettepanekuga muuta üldmäärust riskijagamisvahendite osas, selgitada muudatuste võimalikku mõju struktuurifondide vastuvõtumäärale?</PARA></CONTENT></QUEST>