<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0105">O-0105/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1913">Evelyne Gebhardt</PERSON> ja <PERSON ID="1473">Gérard Deprez</PERSON> <COMMITTEE COMMID="824">Kodanike õiguste, justiits- ja siseasjade komisjon</COMMITTEE>i nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0105">Teema: Nõukogu määrus, millega muudetakse määrust (EÜ) nr 2201/2003 seoses kohtualluvusega ning abieluasjades kohaldatavat õigust käsitlevate eeskirjade kehtestamisega</OBJECT><CONTENT><PARA>Praegune õiguslik olukord ELis nende probleemide osas, millega seisavad silmitsi abielu lahutada soovivad ELi kodanikud, ei ole sugugi rahuldav. Eriti puudutab see „rahvusvahelisi” abielupaare.</PARA><PARA>See viib olukorrani, kus lahutamine on peaaegu võimatu, kuna ühelgi kohtul ei ole pädevust või abielupaari valitud õigust ei ole võimalik kohaldada.</PARA><PARA>Seetõttu on kehtivat nõukogu määrust (EÜ) nr 2201/2003<FNREF FNIDREF="FN1"/> vaja kiiremas korras muuta. Ettepanek võtta vastu nõukogu määrus, millega muudetakse kõnealust määrust seoses kohtualluvusega ning abieluasjades kohaldatavat õigust käsitlevate eeskirjade kehtestamisega (KOM(2006)0399) aitab olukorda märkimisväärselt parandada.</PARA><PARA>Euroopa Liidu Nõukogu suutmatus jõuda praeguseni kõnealuses küsimuses kokkuleppele säilitab nimetatud vastuvõetamatu olukorra, millel on ELi kodanike jaoks tõsised negatiivsed tagajärjed.</PARA><PARA>1. Kas on mingigi võimalus lähitulevikus komisjoni ettepaneku (KOM(2006)0399) osas kokkuleppele jõuda? Kui ei, siis millised on peamised põhjused, miks kokkulepet ei ole võimalik saavutada?</PARA><PARA>2. Kas nõukogu kavatseb anda loa tõhustatud koostöö algatamiseks, kui komisjon seda paluks (ja pärast Euroopa Parlamendiga konsulteerimist), ning milline oleks sellisel juhul ajaline raamistik?</PARA><PARA>3. Kui kohaldataks tõhustatud koostöömenetlust, siis kuidas see nõukogu arvates mõjutaks õigusalast koostööd tsiviilõiguse valdkonnas?</PARA><FN FNID="FN1">  ELT L 338, 23.12.2003, lk. 1.</FN></CONTENT></QUEST>