<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0104">O-0104/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96952">Sylvie Guillaume</PERSON>, <PERSON ID="4519">Claude Moraes</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR><TI-AUTHOR><PERSON ID="4385">Hélène Flautre</PERSON>, <PERSON ID="96815">Judith Sargentini</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR><TI-AUTHOR><PERSON ID="96852">Cornelia Ernst</PERSON>, <PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR><TI-AUTHOR><PERSON ID="96732">Malika Benarab-Attou</PERSON></TI-AUTHOR></TI><OBJECT OBJID="OBJ0104">Teema: ELi tagasivõtulepingud kolmandate riikidega</OBJECT><CONTENT><PARA>Euroopa Liit on seni allkirjastanud 11 tagasivõtulepingut. Ta on alustanud läbirääkimisi veel seitsme lepingu üle, millest kaks (Pakistani ja Gruusiaga) on sõlmimisel ja üks (Türgiga) allkirjastatakse peatselt. Need lepingud on kujunenud ühenduse peamiseks ebaseaduslike rändajate voolu kontrollimise vahendiks. Alates Lissaboni lepingu jõustumisest on Euroopa Parlamendil rahvusvaheliste lepingute heakskiitmisel suuremad volitused. Kuidas saab komisjon Euroopa Parlamendile tagada nende lepingute läbirääkimisprotsessi läbipaistvuse ja õiguse saada neid puudutavat teavet? </PARA><PARA>Milliseid garantiisid saab komisjon anda riikide puhul, kes pole allkirjastanud Genfi konventsiooni või teisi põhiõiguste kaitset puudutavaid konventsioone? Kas ei peaks nimetatud konventsioonide allkirjastamine olema tagasivõtulepingute allkirjastamise eelduseks? Kuna Euroopas ei ole ühist varjupaigasüsteemi ja tagasisaatmise võimalus on alati olemas, näib see eeldus vältimatu.</PARA><PARA>Kuidas on seadusandjal võimalik tagasivõtulepinguid õigustatult heaks kiita, kui juba alates esimese taolise lepingu jõustumisest 2004. aastal ei ole ta saanud ühtki üksikasjalikku hinnangut nende tõhususe ega nende rakendamise jälgimise kohta? </PARA><PARA>Kas on õiguspärane lubada liikmesriikidel inimesi repatrieerida, kui asjaomane kolmas riik ei ole ettenähtud aja jooksul vastanud oma kodaniku, seda riiki läbinud muu riigi kodaniku või kodakondsuseta isiku tagasivõtmise taotlusele?</PARA><PARA>Kas kõnealustes lepingutes ei peaks olema selgelt ette nähtud tagasivõetud isikute toetamine taasintegreerumisel?</PARA></CONTENT></QUEST>