<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0075">O-0075/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="1037">Reimer Böge</PERSON><BRK/><COMMITTEE COMMID="2860">Eelarvekomisjoni</COMMITTEE> nimel</TI-AUTHOR></TI><OBJECT OBJID="OBJ0075">Teema: Mitmeaastase finantsraamistiku (2007-2013) läbivaatamine</OBJECT><CONTENT><PARA>Lissaboni leping seab Euroopa Liidule uued prioriteedid, sealhulgas välistegevuse, spordi, kosmose, kliimamuutuse, energeetika, turismi ja kodanikukaitse valdkonnas. Euroopa Liidu toimimise lepingu artiklis 311 nähakse ette, et liit varustab end oma eesmärkide saavutamiseks ja poliitika elluviimiseks vajalike vahenditega. Eelarvedistsipliini ja usaldusväärset finantsjuhtimist käsitleva 17. mai 2006. aasta institutsioonidevahelise kokkuleppe<FNREF FNIDREF="FN1"/> 3. deklaratsioonis sätestatakse: „Komisjonil on vastavalt Euroopa Ülemkogu järeldustele palutud teostada täielik ja laiaulatuslik läbivaatamine, mis hõlmaks kõiki ELi kulude (k.a ühine põllumajanduspoliitika) ja vahenditega (k.a Ühendkuningriigi tagasimakse) seotud küsimusi ning koostada 2008.–2009. aastal aruanne.” Institutsioonidevahelise kokkuleppe punktis 4 nähakse ühtlasi ette mitmeaastase finantsraamistiku (2007–2013) kohandused, kui „põhilepingutes [tehakse] muudatus, mis mõjutab eelarvet”.</PARA><PARA>Komisjon korraldas ELi rahaliste vahendite teemal ulatusliku konsultatsiooni üldsusega, arvestades Euroopa Ülemkogu 15.–16. detsembri 2005. aasta järeldusi, milles komisjonil paluti teostada täielik ja laiaulatuslik läbivaatamine, mis hõlmaks kõiki ELi kulude ja vahenditega seotud küsimusi.</PARA><PARA>Praegu kehtiva mitmeaastase finantsraamistiku viimasel neljal aastal võis aastaeelarve heaks kiita ainult kas olemasolevaid varusid kasutades või rakendades institutsioonidevahelise kokkuleppega ette nähtud vahendeid ELi prioriteetide rahastamiseks (Galileo, toiduainete rahastamisvahend ja Euroopa majanduse elavdamise kava). Praegu kehtiva mitmeaastase finantsraamistiku kõigi rubriikide ülemmääradeni jäävad varud on praegu väga napid ja nii saab see olema ka aastatel 2011–2013. Rubriigi 2 (põllumajandus) varu ei jäta lähiaastateks peaaegu üldse tegutsemisruumi, rubriikide 1a ja 4 allesjäänud varud ei anna mingit võimalust ettenägematutele vajadustele reageerida ning ka rubriikide 3b ja 5 varud kahanevad.</PARA><PARA>Seega tuleks mitmeaastane finantsraamistik läbi vaadata, et saada täiendavaid vahendeid, mis on vajalikud Lissaboni lepinguga seotud esmatähtsate poliitiliste eesmärkide ning muude algatuste elluviimiseks, et ELil oleks võimalik võetud kohutustusi täita ja vastata kodanike ootustele. Kuna vajadus raamistik läbi vaadata on otseselt seotud Lissaboni lepingu jõustumisega, tuleks seda käsitleda osana meetmete paketist, mis on vajalik olemasolevate eelarvestruktuuride kooskõlla viimiseks Lissaboni lepingust tulenevate nõuetega. </PARA><PARA>Lissaboni lepinguga seonduv läbivaatamine peab hõlmama kehtiva institutsioonidevahelise kokkuleppe ja mitmeaastase finantsraamistiku tehnilist ja poliitilist kohandamist, mis põhineb aruandel institutsioonidevahelise kokkuleppe toimimise kohta ja kuni aastani 2013 kokku lepitud mitmeaastaste programmide teatavate olemasolevate eelarvevahendite läbivaatamisel.</PARA><PARA>Millal esitab komisjon tervikliku ettepaneku praegu kehtiva mitmeaastase finantsraamistiku kohandamiseks Lissaboni lepingus sisalduvate uute prioriteetidega, et viia lõpule ettepanekute pakett, mis on vajalik praeguste eelarvestruktuuride ühtlustamiseks Lissaboni lepingust tulenevate nõuetega? Milliseid meetmeid kavatseb komisjon võtta Euroopa 2020. aasta strateegias välja toodud algatuste ning mitmesuguste Euroopa Ülemkogu poolt hiljuti vastu võetud algatuste elluviimiseks?</PARA><PARA>ELi toimimise lepingu artiklis 312 märgitakse, et nõukogu võtab vastu määruse, millega määratakse kindlaks mitmeaastane finantsraamistik. Selle määrusega tuleks ühtlustada praegu kehtiva eelarvedistsipliini käsitleva institutsioonidevahelise kokkuleppe sätted aluslepingust tulenevate nõuetega. ELi toimimise lepingu artikli 312 lõikes 5 märgitakse: „Kogu finantsraamistiku vastuvõtmise menetluse jooksul võtavad Euroopa Parlament, nõukogu ja komisjon kõik vajalikud meetmed asjaomase vastuvõtmise hõlbustamiseks.”</PARA><PARA>Mida kavatseb komisjon teha, et tagada ELi toimimise lepingu artikli 312 lõike 5 täitmine?</PARA><FN FNID="FN1">  ELT C 139, 14.6.2006, lk 1.</FN></CONTENT></QUEST>