<QUEST><TI><TI-INTRO>SUULINE KÜSIMUS <QREF QID="H-2010-0081">H-0081/10</QREF></TI-INTRO><TI-SESSION>Küsimuste tunniks osaistungjärgul - märts 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="28276">Laima Liucija Andrikienė</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0081">Teema: ELi ja Venemaa vahelised kaubandussuhted</OBJECT><CONTENT><PARA>Alates finantskriisi algusest 2008. aasta lõpus on Venemaa kehtestanud „ajutisi” protektsionistlikke kriisivastaseid tariife mitmetele importkaupadele, näiteks liha- ja piimatooted, mööbel, teatud terasetooted, veokid, televiisorid ja muu. Lisaks sellele jõustus 1. jaanuarist 2010 Venemaa, Valgevene ja Kasahstani tolliliit. Kolme riigi vahel kokku lepitud välistollitariifid põhinevad peamiselt Venemaa tariifidel. Selle tagajärjel on 30% EList Venemaale eksporditavate tooterühmade tollitariifid tõusnud.</PARA><PARA>Üldtunnustatud vaate kohaselt seisneb ELi peamine probleem selles, et Venemaa ei ole Maailma Kaubandusorganisatsiooni (WTO) liige ega ole seetõttu seotud WTO eeskirjadega, mis piiravad ühepoolset imporditariifide tõstmist ja muid kaubandust piiravaid meetmeid.</PARA><PARA>Milline on komisjoni hinnang ELi praegustele kaubandusprobleemidele Venemaaga ning kuidas kavatseb ta need lahendada? Kas ELil on Venemaa WTO liikmeks saamise küsimuses konkreetne strateegia?</PARA></CONTENT></QUEST>