<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0098">O-0098/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="2107">Jan Andersson</PERSON> ja <PERSON ID="1904">Karin Jöns</PERSON> <COMMITTEE COMMID="814">Tööhõive- ja sotsiaalkomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0098">Teema: Rinnavähihaigete tagasi tööturule integreerimine ning sotsiaalfondide kasutamine rinnavähi valdkonnas tegutsevate tervishoiutöötajate jätkuvaks koolituseks</OBJECT><CONTENT><PARA>Arvestades Lissaboni strateegiat, mille eesmärgiks on saavutada aastaks 2010 naiste tööhõive määr 60% ning suurt hulka rinnavähi juhtumeid, mis naistel Euroopa Liidus igal aastal diagnoositakse (Rahvusvahelise Vähiuurimiskeskuse vähiregistri andmetele tuginedes on see arv praegu hinnanguliselt 275 000), on rinnavähist paranenute tagasi tööturule integreerimine kiireloomuline prioriteet. Selle teeb veel olulisemaks asjaolu, et järjest suuremal hulgal naistel diagnoositakse rinnavähk parimas tööeas: 35% uutest rinnavähi juhtumitest diagnoositakse praegu alla 55 aastastel naistel. 12% diagnoositakse isegi alla 45 aastastel naistel. Uuringud näitavad siiski, et umbes üks viiendik endistest vähihaigetest tööle tagasi ei pöördu. <BRK/></PARA><PARA>Kas komisjon võiks anda usaldusväärset   teavet selle kohta, kui suur osa rinnavähihaigetest loobub tasustatavast   tööst haiguse ja ravi ajal, tellides näiteks selleteemalise uuringu? <BRK/></PARA><PARA>Kuidas kavatseb komisjon   teavitada tööandjaid sellest, et patsientidel peab olema võimalus jätkata   ravi ajal täis- või osalise tööajaga töötamist, kuna see võib olla oluline,   et säilitada isiklikud rahalised vahend ning stabiliseerida patsientide   psühholoogilist seisundit? <BRK/></PARA><PARA>Kuidas kavatseb komisjon   innustada tööandjaid rinnavähihaigeid pärast ravi lõppu tagasi tööturule   integreerima, struktureerima nende töökohti ümber ning pakkuma paindlikke   töögraafikuid? <BRK/></PARA><PARA>Kas komisjon näeb vajadust   harta järele krooniliselt haigete kaitsmiseks töökohal ning kas ta toetab   selle koostamist? <BRK/></PARA><PARA>Mammograafilise sõeluuringu   rakendamine vastavalt Euroopa juhistele rinnavähi optimaalseks varajaseks   avastamiseks ja raviks nõuab meditsiinitöötajate spetsiaalset koolitamist.   Kas komisjon kavatseb soodustada – eriti uutes liikmesriikides ja kandidaatriikides   – ELi sotsiaalfondi ja ühinemiseelse fondi kasutamist koolitamiseks?</PARA></CONTENT></QUEST>