<QUEST VERSION="2"><TI><TI-INTRO>Infotunni küsimus <QREF QID="H-2010-0584">H-0584/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 detsember osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28279">Justas Vincas Paleckis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0584">Teema: Euroopa Liidu ja Valgevene suhted</OBJECT><CONTENT><PARA>Praegune presidendivalimiste kampaania Valgevenes on vähesel määral läbipaistvam ja demokraatlikum kui eelmised valimised, isegi kui euroopalike kriteeriumite täitmisest ollakse veel kaugel. Euroopa Liit lubas Valgevene ametivõimudele ligikaudu 3 miljardit eurot laenude ja abi näol, kui valimised on demokraatlikud. Valgevene majandusel võib lühikese aja pärast olla tõsiseid raskusi. Majanduskriisiga seotud probleemide käsitlemiseks otsustasid mitmed Euroopa Liidu liikmesriigid, sealhulgas Leedu, käivitada Valgevene ja Ukrainaga energia, transpordi ja kultuuri valdkonnas rea ühiseid projekte, mida nad kavatsevad rakendada Euroopa Liidu abiga. Valgevene, Poola, Leedu ja Läti vahelised lepingud peaksid peagi jõustuma, eesmärgiga lihtsustada piiriala elanike jaoks piiriületuskorda. Järgmise aasta alguses võiksid alata läbirääkimised Euroopa Liidu ja Valgevene vahel viisalõivude alandamise ja tagasivõtulepingute üle.</PARA><PARA>Mida arvab komisjon Euroopa Liidu riikide, eriti Valgevene naaberriikide panusest Euroopa Liidu ja Valgevene suhete arengusse? Millise vormi peaks see võtma pärast Valgevene presidendivalimisi?</PARA></CONTENT></QUEST>